پێناسەی بەشی شیکاری نەخۆشیەکان\nئەنجومەنی بەشی شیکاری نەخۆشیەکان\nپـــرۆگـــرامی خــوێندن - قۆناغی یەکەم\nپـــرۆگـــرامی خــوێندن - قۆناغی دووەم\nکۆرس بووکی قۆناغی یەکەم\nکۆرس بووکی قۆناغی دووەم\nقوتابیانی بەشی شیکاری نەخۆشیەکان\nگرنگترین هـۆكـار بـۆ چـارەسـەركـردنـی نەخۆشیەكان دەگـەڕێـتـەوە بـۆ خاڵێكی گرنگ ئەویش دەستنیشانكردنی جۆرو قۆناغبەندی نەخۆشییە، ئەمەش لە زۆربەی حاڵەتەكاندا پێویستی بە پشكنین و بەڵگەی زانستیە، بۆ ئەو مەبەستەش بەشی شیكاری نەخۆشییەكان ڕۆألێكی گەورە دەبینێت و دەتوانێت ئەو كارئاسانیە بۆ پزیشكی پسپۆڕ بكات بۆ دیاریكردنی نەخۆشی.\nقوتابیان- خویندكاران لەم بەشە بە ئامێری پێشكەوتووی پزیشكی ڕاهێنانیان پێدەكرێت و ڕادەهێنرێن بۆ ئەوەی بەشێوەیەكی ستاندارد نەخۆشییەكان دەستنیشان بكەن، لەگەڵ ئەوەشدا ئەوە لەبەرچاو دەگیرێت كە پڕۆگرامەكانی خوێندن و ئەو سەرچاوانەی دەخوێنرێن بگونجێن لەگەڵ سیستەمی تەندروستی ناوخۆ و دەرەوە, دەرچووانی ئەم بەشە دەتوانن لە تاقیگەی نەخۆشخانە و كۆمەڵگە پزیشكییەكان دەوام بكەن..\nدەرچــــــووانــــــى بـــەشـــى شــیــكــارى نـــەخـــۆشـــیـــیـــەكـــان لـــەپـــەیـــمـــانـــگـــەى تەكنیكى پایتەخت- تـــایـــبـــەت بــەپــێــى ڕێـــنـــمـــایـــەكـــانـــى وەزارەتــــى خویندنى بـاڵا و توێژینەوەى زانـــســـتـــى پـشـكـى خــــۆیــــان لــەبــەشــى شـــــــــیـــــــــكـــــــــارى نـــەخـــۆشـــیـــیـــەكـــان هــەیــە و دەتـــوانـــن بــۆ بەدەستهێنانى بڕوانامەى بكالۆریۆس درێژە بە خوێندن بدەن.\nخوێندن بۆ ماوەی (دوو)ساڵەو دەرچووانى ئەم بەشە بڕوانامەی دبلۆمی تەكنیكی زانستی شیكارى نەخۆشییەكان وەردەگرن.\nدەرچووانی پۆلی (12)ی ئامادەیی )زانستی( لە دەوامی بەیانیان وەردەگیرێن.\nكرێی خوێندنی سااڵنە بە (پێنج)( پشك )قیست( دەدرێت بە پێی ڕینمایەكانی پەیمانگاكەمان.\nپ.ی.م - جمال محمد عزیز\nسەرۆكی ئەنجومەنی بەش\nم . گۆران نوری صالح\nد.هونەر عوسمان ئیسماعیل\nم . ئازاد حسین امین\nد. فؤاد حسين كامل\nم. محرەم یاسین محمد\nComputer Skills A (2020-2021)\ncourse book- Anatomy 2020\nCourse Book General chemistry\nCourse Book General chemistry-converted (1)\nCourse book of GEFUS 1st semester-Pathological Analyses\nCourse Book of the Anatomy and physiology 20-21(1)\nCourse Book of the Anatomy and physiology 20-21\ncoursebook academic Skills-M. Goran\nlab instrument cylibus\nSample of Course book\nCourse book of Medical Microbiology Dr. Honer O. Ismail\nCourse book ofResearch Methods 2020-2021 Dr. Honer O. Ismail\nCOURSE SYLLABUS Haematology\ncourseclinical chemistry 1\nGoran N. Saleh 2nd level Pathological analysis (parasitology).\nimmuno c. book\npractical clinical immunology 2019\nئاریان یوسف مصطفی اسماعیل مێ یەكەم\nئاسیا رؤوف عزیز عثمان مێ یەكەم\nئاشتى رحمان احمد على مێ یەكەم\nئاڤان عبدالخالق جلال ابراهیم مێ یەكەم\nئاوێزه خسرۆ محمد علی مێ یەكەم\nئیلاف رزگار ابوبكر سمایل مێ یەكەم\nئەژین فارس عمر عزیز مێ یەكەم\nئەیان اسماعیل جعفر محمد امین مێ یەكەم\nاحمد عبدالرحمان عثمان علی مێ یەكەم\nاحمد عبدالله محمد امین خال عثمان نێر یەكەم\nاردلان فرهاد عبدالله اسماعیل نێر یەكەم\nاسراء عبدالباسط محمد امین صالح نێر یەكەم\nاسراء غازی خلیل خورشید مێ یەكەم\nاسراء ناسر جوهر علی مێ یەكەم\nاسماء عبدالسلام عزیز حاج ویس مێ یەكەم\nاسماء قاسم محمد مولود مێ یەكەم\nاسیاء كامل یونس احمد مێ یەكەم\nافراح صلاح مجید كریم مێ یەكەم\nامل نبیل نامق عبدالله مێ یەكەم\nامنە بشار فاضل عبد مێ یەكەم\nایلاف سۆران انور ابراهیم مێ یەكەم\nایلاف عارف اسماعیل خضر مێ یەكەم\nایمان احمد حیدر عبداللە مێ یەكەم\nایمان دلیر برهان احمد مێ یەكەم\nأیمان حازم سلیمان مصطفی مێ یەكەم\nبانا محمد عبدالرحیم عبدالكریم مێ یەكەم\nبشدار رفیق حمد رسول مێ یەكەم\nبشری ستار فقێ رسول نێر یەكەم\nبشری محمد جعفر رحمان مێ یەكەم\nبه‌سه‌نگ هیوا مجید عبدالله مێ یەكەم\nبێلان نادر انور اسماعیل نێر یەكەم\nبەشدار نوری حسین پیرداود مێ یەكەم\nبەناز هەینی عمر رحمان نێر یەكەم\nپاداشت خالد صباح صالح مێ یەكەم\nپەیوەست سیف الدین محمد شریف مێ یەكەم\nتوانا حیدر رؤوف عبدالقادر مێ یەكەم\nتوبا هیوا حمد محمد نێر یەكەم\nجوان رمضان عزیز پیرداود مێ یەكەم\nچرۆ عبدالكریم محمدشریف محمود مێ یەكەم\nحسن فاخر عبدالله اسماعیل مێ یەكەم\nحنان عبدالقهار شاكر صابر نێر یەكەم\nحنیفە مصلح محمد صالح مێ یەكەم\nدارۆ عمر عوسمان حسین مێ یەكەم\nدالیا مقداد عبید عمر نێر یەكەم\nدنیا عبدی رسول خدر مێ یەكەم\nده‌شنێ كامران سمایل حمد مێ یەكەم\nدیاری ماجد عثمان عبدالله مێ یەكەم\nرامان ئازاد محمد محمدامین مێ یەكەم\nرجاء طیار شاطر نعمان نێر یەكەم\nره‌یان ابوبكر عمر مێ یەكەم\nروخۆش قادر حامید كریم مێ یەكەم\nرۆژین محمود خورشید كاكه الله مێ یەكەم\nرێناس احمد خضر عمر مێ یەكەم\nریان تحسین جمیل حسین مێ یەكەم\nریان سلیم جلال صادق مێ یەكەم\nریان ئازاد محمد محمدامین مێ یەكەم\nرەوەند وەزیر سعید ابراهیم مێ یەكەم\nرەیان امیر نوری علی نێر یەكەم\nرەیان خالید محمد حوسێن مێ یەكەم\nرەیان عمر ابراهیم عمر مێ یەكەم\nرەیان یحی بكر ابراهیم مێ یەكەم\nزلێخە حكیم طاهر حمدامین مێ یەكەم\nزهراء كمال جلال قەرەنی مێ یەكەم\nزهراء محمد حمد احمد مێ یەكەم\nزهوه عصمت محمد طاهر مێ یەكەم\nزه‌یتون طلعت عمر حمدامین مێ یەكەم\nزه‌ینه‌ب سالار صالح احمد مێ یەكەم\nزیتونه سعدی عبدالله شریف مێ یەكەم\nزینب سعدی صابر حمدامین مێ یەكەم\nزینب عدنان عزیز حسن مێ یەكەم\nزینب كاوێیس صدیق محمد مێ یەكەم\nزینە خضر مصطفی خضر مێ یەكەم\nزینە سالار صالح احمد مێ یەكەم\nزینە كنار حمد حسن مێ یەكەم\nسارا ازاد عوڵا خدر مێ یەكەم\nسارا عماد احمد صادق مێ یەكەم\nسارا كمال عثمان محمد مێ یەكەم\nسارا محسن حسن حسین مێ یەكەم\nساره علی كاظم موسى مێ یەكەم\nساریان فریدون حسین دەرۆیش مێ یەكەم\nسارە ادریس حسن محمد مێ یەكەم\nساهر ادریس جبار محمد مێ یەكەم\nسروە برهان حسن احمد نێر یەكەم\nسروە صابر احمد كریم مێ یەكەم\nسمیه عباس مامند عزیز مێ یەكەم\nسمیه قاسم حسین احمد مێ یەكەم\nسمیە كازم حسن اسماعیل مێ یەكەم\nسوزان كلحی حسن حمد مێ یەكەم\nسیما قاسم حسن عثمان مێ یەكەم\nسیما نورالدین عثمان احمد مێ یەكەم\nسەپان ناصح عبدالله عزیز مێ یەكەم\nشاجوان هۆشەنگ رشید مصطفی نێر یەكەم\nشادان تۆفیق رشید حسین مێ یەكەم\nشادی حسن ابراهیم محمد مێ یەكەم\nشارا مسعود احمد حسین مێ یەكەم\nشیلان قادر عثمان احمد مێ یەكەم\nشیماء شاهۆ امین فاتح مێ یەكەم\nشیماء علی قادر حسن مێ یەكەم\nشیماء فاروق ستار وادی مێ یەكەم\nشیماء نجم الدین محمد خضر مێ یەكەم\nطالب محمد حسین محمد مێ یەكەم\nعائیشە شاهر قادر اسماعیل نێر یەكەم\nعبدالرحمن مینە خضر محمود مێ یەكەم\nعبدالقادر اسماعیل مصطفی خضر نێر یەكەم\nعبدالقادر شوان سلێمان احمد نێر یەكەم\nعبداللە حكیم عمر رحمن نێر یەكەم\nعماد گۆران محمد علی نێر یەكەم\nفاطمه فؤاد طه احمد نێر یەكەم\nفاطمە احمد محمود رشید مێ یەكەم\nفاطمە سعدی صابر حمدامین مێ یەكەم\nفاطمە یوسف كریم مولود مێ یەكەم\nفریشتە ابراهیم صالح ابراهیم مێ یەكەم\nفیردوس صلاح مصطفی قادر مێ یەكەم\nڤینۆس حوێز ابوبكر كریم مێ یەكەم\nكوثر قادر محمد رمضان مێ یەكەم\nكوردستان اسماعیل مصطفی محمد مێ یەكەم\nكیڤه‌ر جلال عزیز علی مێ یەكەم\nگوڵستان محمد عمر علی مێ یەكەم\nلانه مشاق شاكر حمد مێ یەكەم\nماردین دلیر وسمان جوكل مێ یەكەم\nماردین نجات خلیل عزیز مێ یەكەم\nمازن بلند احمد طە مێ یەكەم\nمأوی روستم محمد پیرداود نێر یەكەم\nمحمد رشید نادر فرحان مێ یەكەم\nمحمد یوسف حسن عبدالله نێر یەكەم\nمروه ره‌وه‌ند سلیمان داود نێر یەكەم\nمریم شاخوان حیدر اسماعیل مێ یەكەم\nمریم مصطفی علی رەسول مێ یەكەم\nمنال صائب صالح احمد مێ یەكەم\nمیدیە علی شاكر علی مێ یەكەم\nمینا محمد حمزە رحیم مێ یەكەم\nناز هه‌ڤال قادر حسین مێ یەكەم\nنسار فارس مولود قادر مێ یەكەم\nنهایەت كامران سلێمان احمد مێ یەكەم\nهالە جمال عبدالله صالح مێ یەكەم\nهاوژین حكیم كریم حسن مێ یەكەم\nهاوژین ستار احمد قادر مێ یەكەم\nهدی محمد پیرداوود محمود مێ یەكەم\nهدیل ولید عزت اسماعیل مێ یەكەم\nهنادی عادل كریم احمد مێ یەكەم\nهێدی سالار سیامند عبدالله مێ یەكەم\nهێلین فرهاد ابراهیم حسین مێ یەكەم\nهێلین مجید حمید رسول مێ یەكەم\nهێلین نهرۆ رحمن رجب مێ یەكەم\nهێما مرعان عنتر خالهمزە مێ یەكەم\nهیران بهمن علی حمد مێ یەكەم\nهیشوو هەلكەوت ابوبكر عبدالله مێ یەكەم\nهەسار احمد محمد امین مێ یەكەم\nیوسف عثمان ابراهیم احمد مێ یەكەم\nیونس یاسین شمس الدین حسین نێر یەكەم\nئاشنا صلاح الدین محمد قادر نێر یەكەم\nئالا ولی محمود شێخ محمد مێ دوو\nئاواز جمعە عثمان حمید مێ دوو\nابراهیم دلشاد صدیق كریم مێ دوو\nاحمد اسماعیل مصلح حمه‌صالح نێر دوو\nاحمد کمال خلیل رجب نێر دوو\nاسما ئاسۆ عزالدین حسن نێر دوو\nاسماء یوسف قادر حاجی مێ دوو\nاسیه رێباز حمد احمد مێ دوو\nالماس ابوزید حسین باپیر مێ دوو\nالهام سیروان حیدر یونس مێ دوو\nامیره عبدالقادر محمد مولود مێ دوو\nایمان انس عبدالرحمان شوقى مێ دوو\nأیمن عاصی محمد رحمان نێر دوو\nبالا حسین سلیم رضا نێر دوو\nبالا لاو برایم علی مێ دوو\nبەناز سیف الدین محمد سعید مێ دوو\nپه‌ریخان كمال كریم حسن مێ دوو\nپەریخان جلال محمد عولا مێ دوو\nپەریخان دلشاد هیاس اسماعیل مێ دوو\nتارا شمس الدین محمد امین همزه مێ دوو\nجوان عمر على خدر مێ دوو\nجوان نصرالله مصطفى حسن مێ دوو\nچرا محمد عمر قادر مێ دوو\nحسیبە عزیز طه حسین مێ دوو\nخانم نايف عزيز سعيد مێ دوو\nخه‌نده غازی أمیر باپیر مێ دوو\nخه‌وله خلیل محمد قادر مێ دوو\nداهات حیدر قادر صالح مێ دوو\nدژوار صابر حسین عثمان مێ دوو\nدیلان محمد محمود عثمان نێر دوو\nذولفقار عباس عزیز علی مێ دوو\nرامان شعبان حسن چلبى نێر دوو\nراوێژ قاسم رحمن مولود نێر دوو\nراوێژ مسعود عثمان رسول نێر دوو\nرحمه خلیل عبدالله علی نێر دوو\nره‌وه‌ند نجم الدین حسن اسماعیل مێ دوو\nرووبار على صابر احمد نێر دوو\nرێژین لقمان رحمن محمد مێ دوو\nریان به‌هرام حمد حسن مێ دوو\nریان حمید عبدالله حاجى مێ دوو\nریان دلزار حسن قادر مێ دوو\nریان شێروان عمر خورشید مێ دوو\nریان عبدالغفور صابر مصطفى مێ دوو\nریان فرحان رحمان رسول مێ دوو\nریان محمود عزیز عزیز مێ دوو\nریان نایف مصطفی رۆستم مێ دوو\nزلیخه صابر نوری عبدالله مێ دوو\nزولفه حسین عمر برایم مێ دوو\nزینب حكیم عبدالله وه‌یسی مێ دوو\nزینب عمر سلیم عزیز مێ دوو\nزینه حوێز علی إبراهیم مێ دوو\nژاله دلشاد حمید كاكل مێ دوو\nسارا سالار علی فقى مێ دوو\nسکالا حسن عبدالرحمان على مێ دوو\nسمیر عبدالرزاق شكری حسین مێ دوو\nسه‌روان محمد عولا حمد نێر دوو\nسه‌روين سردار اسماعيل عوسمان نێر دوو\nسه‌نگه‌ر محمد مام ره‌ش برایم مێ دوو\nسیدرا جابر محمدامین ابراهیم نێر دوو\nشاناز تحسین محمود احمد مێ دوو\nشه‌یدا یاسین لطیف محمود مێ دوو\nشوعه‌یب سلام عمر كریم مێ دوو\nشیماء شمس الدین شاکر حسین نێر دوو\nشیماء عبدالخالق صادق مصطفی مێ دوو\nصنعیه یوسف احمد ملا مێ دوو\nعبدالله رمظان رۆستم حمد امین مێ دوو\nعصام عبدالجبار رشید عبدلی نێر دوو\nعلی عبالقهار هادی شریف نێر دوو\nعیماد ناجی میكائیل قادر نێر دوو\nغاده كریم جمعه عبدالكریم نێر دوو\nغفران نهاد عدنان نصرت مێ دوو\nفاطمه علی عبدالله طه مێ دوو\nفاطمە کاروان عبدالرحمن محمد مێ دوو\nفرده‌وس نورالدین مولود ابابكر مێ دوو\nفردوس شێرزاد جەلال ابراهیم مێ دوو\nفوزیه فوئاد عبدالله عزیز مێ دوو\nفێنك مصطفی مجید حسین مێ دوو\nقاسم محمد خلیل ابراهیم مێ دوو\nقانع قادر عبدالصمد فقی قادر نێر دوو\nكارمه‌ند سمیر طاهر أحمد نێر دوو\nكازیوه زیاد لطیف علی نێر دوو\nکوثر بشیر یاسین محمدأمین مێ دوو\nگلینه ابراهیم محمد مصطفى مێ دوو\nگولشه‌ن فارس محمود صالح مێ دوو\nگولناز شهاب احمد مصطفى مێ دوو\nگولیخان جوهر انور رسول مێ دوو\nگولیشان خالد محمد مصطفى مێ دوو\nگیلان خالید عبدالله عوسمان مێ دوو\nگەشبین میران محمد احمد نێر دوو\nلاره سداد فهمی ابراهیم مێ دوو\nلاڤین سلمان عزیز حسین مێ دوو\nلێزان زبێر زرار عبدالرحمان مێ دوو\nلێزان شوکت خورشید ملاکریم مێ دوو\nماهر علی حمزه خواداد مێ دوو\nمحمد ادریس جرجیس امین نێر دوو\nمحمد حتم حسن حمد نێر دوو\nمحمد سلیمان حسین صوفی عبدالله نێر دوو\nمحمد عبدالواحد مولود پیرداوود نێر دوو\nمریم فهد سلیمان خالد نێر دوو\nمژدار عصام صالح محمدامین نێر دوو\nمصطفی مهند غانم محی الدین مێ دوو\nمها نوری محمد امین شریف نێر دوو\nنادیە حسن صباح حمە رەش مێ دوو\nندى هاوار رسول باپیر مێ دوو\nنرمین طاهر یونس سلێمان مێ دوو\nنصیبە تحسین کانبی احمد مێ دوو\nنیان عمر اسماعیل قادر مێ دوو\nهاوار اسماعیل احمد یعقوب مێ دوو\nهاودل لقمان یونس علی نێر دوو\nهاوژین دلشاد عبدالقادر خلیفه‌احمد مێ دوو\nهاوكار هاوار عمر مولود مێ دوو\nهدى معین حمه زیاد شریف نێر دوو\nهدی عباس احمد عبداللە مێ دوو\nهدی كنعان عبدالله حسن مێ دوو\nهدی لقمان رشید عبدالله مێ دوو\nهدیە نصرالدین عبدالعزیز غائب مێ دوو\nهه‌لمه‌ت بهرام اسماعیل محمود مێ دوو\nهه‌ڵاڵه كاكل عبدالرحمن احمد نێر دوو\nهیران عثمان مصطفی امین مێ دوو\nیاسین ابراهیم نجم الدین ابراهیم مێ دوو\nتێکستی پرۆژەی دەرچوان


چەند پرسیارێ بۆ بەڕێز پاریزگاری سلێمانی\nپارێزگاری سلێمانی هەڤاڵ آبوبکر لە ڤێسبووکەکەی خۆیدا پیرۆزبایی گەرمی لە کاک نێچیرڤان کرد بەبۆنەی هەڵبژاردنیەوە بە سەرۆکی هەرێم ، داوای لە هەموان کرد پشتگیری لێبکەن بۆ خزمەت و پێشخستنی هەرێم ، وتیشی کاک نێچیر هەمیشە راوێژی لەگەڵ کردووە لە ئیشی پێویستدا .\nمنیش لەگەڵ هەڤاڵ آبوبکردام ، خۆشحاڵدەبم ئەگەر نێچیرڤان بەرزانی بتوانێ بەراستی و ڕێکوپێکی خزمەتی ئەم گەل و نیشتیمانەبکات و سیناریۆی ئەو ٢٠ ساڵەی ڕابوردوی دوپات نەکاتەوە کە زنجیرەیە لە تێشکانی یەک لە دوای یەک بوو . بەس دەمەوێ لە پاریزگار بپرسم .\n١ـ چیبوون ئەو راویژکاریانەی کە نێچیربەرزانی لەگەڵ هەڤاڵی کردووە ؟ ئایا ڕاوێژی لەگەڵ کرد کە بۆ چوارساڵ مووچەی هەموو مووچەخۆرانی هەرێمی بڕی مناڵی ئەو هەموەی خستە زاق و زووق لە برساندا ؟\n٢ـ ئەوە چەند مانگێکە بەغداد مووچەی مووچەخۆرانی هەرێم دەنێرێ . دیارە لەمەشدا هەر ڕاوێژ لەگەڵ پاریزگار کراوە . جا بۆچی هەڤاڵ ابوبکر لە نێچیرڤانی نەپرسی : ئاخرکاتی خۆی کە پاشەکەوتی زۆرە ملیتان سەپاند چەندین جار دوپاتتانکردەوە کە ئەمە قەرزەو دەیدەنەوە ... ئەی بۆچی لەم ماوەیەدا هیچ قیستێ لەو قەرزەتان نەدایەوە ؟\n٣ـ لەماوەی ٢٠ ساڵی حکومڕانی نێچیرڤاندا پرۆسەی دیموکراسی و دیموکراتیزە لە کۆمەڵگەی هەرێم گەیشتە کوێ ؟ ئافەتی گەندەڵکاری گەیشتە کوێ و کام گەندەڵکار سزادرا ؟ هەتا کەی داهاتی هەرێم هەر لەتاریکیدا دەمێنێ و کەس نازانێ چەندە و چۆن خەرجدەکرێ ؟\nدەیەها پرسیاری دیکەش هەیە ، جەنابی پارێزگار ، بەڵام ئیستە بەسە .


بریتانیا ناهێڵێت هاندەرە (گێرەشێوێنەكان) بچنە مۆندیالی روسیا\nهەواڵ / جیهان :: 15/06/2018 :: 284 جار بینراوە\nهەفتەیەكە بەشێكی تایبەت لە وەزارەتی ناوخۆی بریتانیا، هەڵمەتێكی فراوانی دەست پێكردووە بۆ دەستبەسەرداگرتنی پاسپۆرتی ئەو كەسانەی كە بە (هاندەرە گێرەشێوێنەكانی هۆلیگەنز) ناسراون و ژمارەیان 1312 كەسە و بریتین لەو هاندەرانەی لەكاتی بەڕێوەچوونی مۆندیالە جیهانیەكاندا كاری تێكدەرانە دەكەن و پەشێوی و ئاڵۆزیی و تەنانەت شەڕ و كوشتاریش دەنێنەوە.\nئامانجی ئەو هەڵمەتە وەك وەزارەتی ناوخۆی بریتانیا دەڵێت رێگرتنە لەو ئاژاوەچییانە بۆ ئەوەی گەشتی روسیا نەكەن و دۆخی مۆندیالەكەی روسیا تێكنەدەن كە دوێنێ پێنج شەممە 14ی حوزەیران دەستی پێكردووە. هەروەك رێگرتنە لە دووبارەبوونەوەی كردەوە توندوتیژەكانی نێوان هاندەرانی ئینگلیز و روس كە لە شاری مێرسیلیا-ی فرەنسا و لەمیانەی جامی ئەوروپای 2016 روویاندا.\nبەگوێرەی زانیارییەكان، هەتا دوێنێ كە یەكەم رۆژی مۆندیالەكە بووە، تیمەكانی ئەو هەڵمەتە 1254 پاسپۆرتی هاندەرانی هۆلیگەنز-یان كۆكردووەتەوە و لای دەسەڵاتدارە خۆجێیەكان دەپارێزرێن هەتا دواڕۆژی مۆندیالەكەی ئەمساڵ كە لە 15ی تەموزدا تەواو دەبێت و هەتا ئەو رۆژەیش هەڵمەتەكانی كۆكردنەوەی پاسپۆرتەكان بەردەوام دەبێت.\nپێشبینی دەكرێت نزیكەی 10 هەزار هاندەری بریتانیا بچنە روسیا بۆ هاندانی هەڵبژاردەی نیشتمانیی وڵاتەكەیان لە مۆندیاڵی ئەم ساڵدا.


ئاماری نوێی کۆرۆنا لە عێراق ئاشکرا دەکرێت - پرس میدیا\nHome سڵایدشۆو عێراق کۆرۆنا هەواڵ ئاماری نوێی کۆرۆنا لە عێراق ئاشکرا دەکرێت\nئاماری نوێی کۆرۆنا لە عێراق ئاشکرا دەکرێت\nپرس میدیا 4/12/2020 07:12:00 م سڵایدشۆو, عێراق, کۆرۆنا, هەواڵ,\nوه‌زاره‌تی ته‌ندروستیی عێراق رایگه‌یاند، ٣٤ کەسی تر تووشی ڤایرۆسی كۆرۆنا بوون، به‌مەش ژمارەی تووشبووان بە کۆرۆنا بوون بە هه‌زار و ٣٥٢ کەس.\nئه‌مڕۆ یه‌كشه‌ممه ٢٠٢٠/٤/١٢، وه‌زاره‌تی ته‌ندروستیی و ژینگه‌ی حکومەتی عێراق راگه‌یه‌ندراوێكی بڵاوکردەوە و تیایدا هاتووە: ئه‌مڕۆ ٣٤ کەسی تر تۆماركراون کە تووشی ڤایرۆسی کۆرۆنا بووم، كه هه‌شت تووشبوویان له‌ناوچه‌ی ره‌سافه، شه‌شی تری‌شیان له‌ناوچه‌ی مه‌دینه توبی به‌غداد، چوار تووشبوو له سلێمانی، یه‌ك توشبو له‌هه‌ولێر، ١٥ر تووشبوو له به‌سره بوون.\nئاماژەی بەوەشکرد، لە ٢٤ كاتژمێری رابردودا چوار گیان له‌ده‌ستدانی نوێ بە بە هۆی ڤایرۆسی کۆرۆناوە تۆماركراون، ئه‌وانیش له‌ناوچه‌ی ره‌سافه‌ی به‌غداد، سلێمانی، كه‌ركوك، به‌سره بوون، كۆی گشتیی ژماره‌ی گیان له ده‌ستدانیش گه‌یشتوه‌ته ٧٦ كه‌س.\nوه‌زاره‌تی ته‌ندروستیی عێراق، راشیگەیاندوە، ٣٩ تووشبووی ڤایرۆسی كۆرۆنا چاكبونه‌ته‌وه و نەخۆشییەکەیان پەڕاندوە، كۆی گشتیی ئەوانەی چاكبوونەتەوە گه‌یشتوه‌ته ٦٤٠ كه‌س، هەروەها ژماره‌ی گشتیی تووشبووان به ڤایرۆسەکە بوو بەهه‌زار و ٣٥٢ کەس.\nBy پرس میدیا at 4/12/2020 07:12:00 م


گەشتی زانستی قوتابییانی قۆناغی دووی بەشی ئەندازیاری نەوت بۆ كۆمپانیای oilserv\nرۆژی چوارشه‌ممه رێكه‌وتی ٢٢/١/٢٠٢٠، به مه‌به‌ستی زیاتر راهێنانی قوتابییانی به‌شی ئه‌ندازیاری نه‌وت و ئاشناكردنیان به شێوه‌یه‌كی پراكتیكی به پسپۆڕییه‌كه‌ی خۆیان، گه‌شتێكی زانستییان بۆ کۆمپانیای oilserv لە هەولێر، ئه‌نجامدا.\nدرێژەی بابەت: گەشتی زانستی قوتابییانی قۆناغی دووی بەشی ئەندازیاری نەوت بۆ كۆمپانیای oilserv\nJob Seeker training لە ورکشۆپێکی سەنتەری گەشەپێدانی کار و دەزگای ڕوانگە دا\nرۆژی چوارشەممە ڕێکەوتی ٢٢/١/٢٠٢٠، سەنتەری گەشەپێدانی کار بەهەماهەنگی لە گەڵ دەزگای ڕوانگە، وۆرکشۆپێکی یەک ڕۆژەی لەژێر ناونیشانی (Job Seeker Training)، به‌ڕێوه‌برد.\nله‌م وۆركشۆپه‌دا، ٣٠ قۆتابی لە هه‌موو فاکەڵتییەکانی زانکۆی سۆران بەشدارییان لە کرد و بە شێوەیەکی تیۆری و کرداری ئاشنای ئەم بابەتانە کران: چاوپێکەوتنی کار، نووسینی سی ڤی، چۆنیەتی هەڵسوکەوت کردن لە شوێنی کاردا).\nدرێژەی بابەت: Job Seeker training لە ورکشۆپێکی سەنتەری گەشەپێدانی کار و دەزگای ڕوانگە دا\nسه‌نته‌ری گه‌شه‌پێدانی كار وۆركشۆپێكی به‌ڕێوه‌برد\nسه نتەری گەشەپێدانی کاری زانکۆی سۆران بەهەماهەنگی لەگەڵ بەشی ئینگلیزی و گروپی خەونی گەنجان، ڕۆژی شەممه ڕێکەوتی ١٤/١٢/٢٠١٩ وۆرکشۆپێکی یەک ڕۆژەی بۆ قوتابییانی قۆناغی یەکەمی بەشی ئینگلیزی له فاکەڵتیی ئاداب، رێكخست.\nدرێژەی بابەت: سه‌نته‌ری گه‌شه‌پێدانی كار وۆركشۆپێكی به‌ڕێوه‌برد\nپه‌ره‌پێدانی ئه‌زموونی پراكتیكی قوتابییان خاڵی وه‌رچه‌رخان و كلیكی سه‌ركه‌وتنیانه\nڕۆژی چوارشه‌ممه ١٨/١٢/٢٠١٩ سه‌نته‌ری گه‌شه‌پێدانی كاری زانكۆی سۆران به ئاماده‌بوونی به‌ڕێزان "د. موسڵح مسته‌فا" سه‌رۆكی زانكۆی سۆران، رێوڕه‌سمی به‌خشینی بڕوانامه‌ی ته‌واوكردنی پڕۆگرامی ڕاھێنانی تواناكانی Internship Program بۆ ساڵی ٢٠١٩ ڕێكخست. شایانی باسه بڕوانامه‌كان به ٦٥ قوتابی قۆناغی سێیه‌می به‌شه جیاجیاكانی هه‌ر پێنج فاكه‌ڵتیه‌كه‌ی زانكۆی سۆران به‌خشران.\nدرێژەی بابەت: په‌ره‌پێدانی ئه‌زموونی پراكتیكی قوتابییان خاڵی وه‌رچه‌رخان و كلیكی سه‌ركه‌وتنیانه\nدوای زیاتر لە مانگێك پێشکەشکردن، زنجیرە سیمیناری قوتابییانی فاکەڵتی یاسا کۆتاییان پێهات\nڕۆژی پێنج شەممە ڕێککەوتی ١٣ی تشرینی دووەمی ٢٠١٩، قوتابییانی قۆناغی چوارەمی بەشی یاسای بەیانیانی فاکەڵتی یاساو زانستە سیاسییەکان و بەڕێوەبردن، لە چوارچێوەی یاسای نێودەوڵەتی تایبەت دەستیان بە پێشکەشکردنی سیمینار کرد و رۆژی پێنجشەممە ١٩ی کانوونی یەکەمی ٢٠١٩، کۆتا سیمینار پێشکەشکرا .\nدرێژەی بابەت: دوای زیاتر لە مانگێك پێشکەشکردن، زنجیرە سیمیناری قوتابییانی فاکەڵتی یاسا کۆتاییان پێهات


لەراگەیەندراوەکەی وەزارەتی پێشمەرگەی حکومەتی هەرێمی کوردستاندا هاتووە "کاتژمێر ٧:٣٠ سەر لەبەیانی ئەمڕۆ، لەناوچەی شەرانش لەناحیەی دەرکاری قەزای زاخۆ، جارێکی تر له درێژەی ئه‌و رووداوه نه‌خوازراوانه‌ی چه‌ند رۆژی رابردوو، پێشمەرگەیەک بەناوی(رەزوان محەمەد عەلی) شه‌هیدبوو. له‌ماوه‌ی سێ رۆژی رابردوودا، ئه‌وە جاری دووه‌مه روداوی نه‌خوازراوی له‌و شێوه‌یه رووده‌دات، ئێمه له وه‌زاره‌تی پێشمه‌رگه  ئه‌م جۆره كرده‌وانه به‌توندی ئیدانه و شه‌رمه‌زار ده‌كه‌ین، كه دواجار به‌قازانجی دوژمنان و ناحه‌زانی گه‌له‌كه‌مان ته‌واوده‌بێت".\nلەکۆتایی ڕاگەیەندراوەکەدا وه‌زاره‌تی پێشمه‌رگه دەڵێت "پاراستنی سه‌روه‌ری خاكی هه‌رێم له‌ئه‌وله‌ویه‌تی كاره‌كانیەتی و رێگه نادات هیچ هێزو لایه‌نێك سنوره‌كانی بخاته مه‌ترسیه‌وه. بۆ ئه‌مه‌ش به مافی خۆی ده‌زانێت به‌هه‌موو هێزه دیموكراتخواز و وڵاتانی دۆست رابگه‌ینێت، كه ئه‌ركی پێشمه‌رگه پاراستنی ئاشتی و ئازادی و راوەدوونانی تیرۆریستانی داعشە، نه‌ك شه‌ڕێكی نه‌خوازراوی ده‌ستدرێژیكارانه"\n6/8/2021 3:20:17 PM


لەسەر فڕێدانی بەرهەمی جوتیاران وەزارەتی کشتوکاڵ روونکردنەوە بۆ ئێن ئاڕ تی دەدات\nشەش هەزار چەکداری داعش لە ڕۆژئاوای کوردستان دەستبەسەرن\nسەرۆکی فەرمانگەی پەیوەندییەکانی دەرەوەی ئیدارەی خۆبەڕێوەبەری ڕۆژئاوای کوردستان ڕایگەیاند، شەش هەزار ئەندامی ڕێکخراوی داعش لە لای ئەوان دەستبەسەرن، لەو ژمارەیەش هەزار کەسیان هاوڵاتی وڵاتانی عەرەبی و بیانین.\nعەبدولکەریم عومەر سەرۆکی فەرمانگەی پەیوەندییەکانی دەرەوەی ئیدارەی خۆبەڕێوەبەری ڕۆژئاوای کوردستان لە لێدوانێکی ڕۆژنامەوانیدا ئەمڕۆ شەممە (٢٠ی نیسانی ٢٠١٩) ڕایگەیاند، دۆسیەی دەستبەسەرکراوە بیانییەکانی ناو داعش و خێزانەکانیان بووەتە مایەی قورسایەکی "گەورە" لەسەر ئیدارەی ڕۆژئاوای کوردستان، کە تا ئێستا چەندین جار داوای لە وڵاتەکانیان کردووە وەریانبگرنەوە و دادگاییان بکەن.\nئاماژەی بەوەشکردووە، دۆسیەی زیندانیانی چەکدارانی داعش و ڕادەستکردنەوەیان بە وڵاتەکانیان، لە دیارترین ئەو کێشانە کە لە تێکشکاندنی داعشەوە ڕووبەڕوویان بووەتەوە.\nئەو لێپرسراوەی ڕۆژئاوای کوردستان وتی "نزیکەی ٦ هەزار چەکداری داعش لای ئێمە دەستبەسەرە، لە ناویشیاندا هەزار چەکداریان هاوڵاتی ٥٠ دەوڵەتی عەرەبی و ئەوروپین، ئەوانەی دیکەشیان سەرجەمیان سوری و عێراقین".\nلە بەشێکی تری وتەکانیدا ئاماژەی بەوەشکردووە حکومەتی ئەو وڵاتە بیانیانە تا ئێستاش رەتیانکردووەتەوە پێشوازی لەو هاوڵاتیانەیان بکەن، بۆیە داوای پێکهێنانی دادگایەکی نێودەوڵەتی تایبەتیان کردووە، کە بارەگاکەی لە ڕۆژئاوای کوردستان بێت، ئەویش بە لەبەرچاوگرتنی بوونی زۆرێک لە بەڵگە و دۆکیۆمێنت و شایەتحاڵ، کە ئەو چەکدارانەی داعشی پێ تۆمەتبار دەکرێن، بۆ ئەوەی بە گوێرەی یاساو پێوەرە نێودەوڵەتییەکان دادگایی بکرێن.\nسەرباری بانگهێشتکردنەکانی ئەمریکا بۆ وەگرتنەوەی ئەو کەسانە، بەڵام زۆربەی دەوڵەتانی خۆرئاوا دوودڵن یان رەتیدەکەنەوە ئەو هاوڵاتیانەیانە وەربگرنەوە، ئەوەش پاڵی بە ئەمریکییەکانەوە ناوە بابەتەکە لەگەڵ لێپرسراوانی ئیدارەی ڕۆژئاوای کوردستان تاوتوێ بکەن، بە مەبەستی پێکهێنانی دادگایەکی نێودەوڵەتی و بنیاتنانی زیندان و گرتوخانەی پێویست بۆ دەستبەسەرکردنی ئەو چەکدارانەی داعش.\nپێشتر ڕاپۆرتە ڕۆژنامەوانییەکان جەختیانکردووەتەوە، بەرپرسانی عێراق ئامادەیی خۆیان نیشانداوە بۆ دادگاییکردنی ٢٠ هەزار چەکداری داعش لە وڵاتەکەیدا، بەو مەرجەی بڕی ١٠ ملیار دۆلاریان بۆ دابینبکرێت، وەک کرێی تێچوونی دادگاییکردنەکەیان.


ئاوڕدانه‌یه‌كی شایسته له به‌كری حاجی سه‌فه‌ر – Knwe.org\nسەرەکی » ئاراستە » ئاوڕدانه‌یه‌كی شایسته له به‌كری حاجی سه‌فه‌ر\nكتێبی (سه‌فه‌ری سه‌ختی خه‌بات)\nكتێبی ئه‌مجاره، زنجیره 14 و 15 و 16ی پڕۆژه‌ی دیاریی ئازادی، مه‌كته‌بی بیروهۆشیاریی (بۆردی ئه‌رشیف و مێژوو)ی یه‌كێتیی نیشتمانیی كوردستان به‌ناوی (سه‌فه‌ری سه‌ختی خه‌بات، بیره‌وه‌ری و به‌ڵگه‌نامه‌كانی به‌كری حاجی سه‌فه‌ری سه‌ركرده) له ئاماده‌كردنی ئه‌میره محه‌مه‌د، تایبه‌ته به سه‌ركردنه‌ی كۆچكردوو هه‌ڤاڵ به‌كری حاجی سه‌فه‌ر.\nئه‌گه‌رچی كتێبه‌كه له سێبه‌رگ پێكهاتووه، به‌ڵام به‌وپێیه‌ی نووسراوه (كتێبی یه‌كه‌م)، دیاره كتێبی دیكه‌شی به‌دوادا دێ و خودی ئاماده‌كاری كتێبه‌كه‌ش هه‌ڤاڵ (ئه‌میره محه‌مه‌د) ئه‌وه‌ی پشتڕاستكرده‌وه كه ئه‌رشیف و به‌ڵگه‌نامه‌كانی كاك به‌كری حاجی سه‌فه‌ر ژماره‌یان زۆره‌و له‌م سێبه‌رگه‌دا جێگه‌یان نه‌ده‌بۆوه، بۆیه له‌به‌رنامه‌دایه كتێبی دیكه‌شی بۆبكرێت.\nبه‌رگی یه‌كه‌می كتێبه‌كه پێكهاتووه له 501 لاپه‌ڕه، له لاپه‌ڕی پێشكه‌شكردندا نووسراوه:\nئه‌م كتێبه پێشكه‌شه به جه‌سته ماندووه‌كانی كاروانی ره‌نج و فیداكاریی رۆحه فریشته‌ییكانی عاشقانی خۆری ئازادی، قاره‌مانانی رۆمانه مه‌زنه‌كه‌ی شۆڕشی نوێ.\nدوای ئه‌وه پێڕستی بابه‌ته‌كانه كه ژماره‌یان 36 بابه‌ته، دوابه‌دوای ئه‌وه‌ش له لاپه‌ڕه سێ دا ده‌ستپێكی كتێبه‌كه بابه‌تێكی مه‌لا به‌ختیاره و تیایدا باسی چه‌ندین وێستگه‌ی خه‌بات و تێكۆشانی كاك به‌كری حاجی سه‌فه‌ر ده‌كات و هه‌روه‌ها تیشكێكیشی خستۆته سه‌ر چه‌ند رووداوێكی دیكه‌ی مێژوویی په‌یوه‌ندیدار به‌مێژووی كورده‌وه.\nله‌به‌شێكی نووسینه‌كه‌یدا ده‌ڵێت: (به‌كر، له تافی لاوێتی و له شارۆچكه‌ی پێنجوێنه‌وه، له‌ناو هاوته‌مه‌نه‌كانی دیارو له‌بۆنه‌كاندا، شیعری ده‌خوێنده‌وه‌و گوتاری ده‌دا، لاوێك مه‌یله‌وسور، جوانخاس، به‌خه‌ونی ره‌نگاڵه‌یی كوردایه‌تیه‌وه، كه‌وتۆته سه‌ره‌تای سه‌فه‌ر).\nهه‌روه‌ها ده‌ڵێت:(به‌كر، له‌چاو سیاسی و عه‌سكه‌ریه‌كانی پێش خۆی، له‌ناو حیزبه‌كه‌ی و هێزی چه‌كداری حیزبه‌كه‌ی، نه ته‌مه‌نی زۆربوو، نه ئه‌زمونێكی زۆریشی هه‌بوو، به‌ڵام له دڵسۆزی و خۆڕاگریدا، خۆی به‌وان نه‌ده‌گۆڕیه‌وه. زۆریان كۆڵیاندا، به‌كر له‌و تێكۆشه‌ره ده‌گمه‌نانه بوو، نه‌ك كۆڵی نه‌دا، به‌ڵكو ژیله‌مۆ ئاسا، چاوه‌ڕوانی بوژانه‌وه‌ی ده‌كرد).\nله به‌شێكی دیكه‌ی ئه‌و بابه‌ته‌دا هاتووه:( ئه‌م به‌كره‌ی لوتكه‌ی كۆڵنه‌دان، جوامێرێكی ئارام بوو، به‌ڵام ئارامێكی به‌هه‌ڵوێست، كه‌متر قسه‌ی ده‌كرد، به‌ڵام قسه‌كانی سه‌باره‌ت بو نه‌ته‌وه‌كی‌ه‌ی و حیزبه‌كه‌ی و هاوڕێكانی، نم نم داده‌بارییه ناو ره‌گی قوڵی رێبازه‌كه‌ی و هاوڕێكانی).\nده‌شڵێت( به‌نده، هاوینی ساڵی (1976) به موخته‌فی (هاوڕێ به‌كر)م له‌رێگه‌ی هاوڕێ برایم جه‌لاله‌وه، له‌برایم پاشا یه‌كمان ناسی، عه‌سره‌كه‌ی تا ئێواره پێكه‌وه بووین، یه‌كسه‌ر، تێگه‌یشتم، له‌شاڵاوی گرتنی هاوڕێیانی كۆمه‌ڵه‌وه، مانگی 9ی 1975 په‌یوه‌ندی پێوه‌نه‌كراوه).\nله بڕگه‌یه‌كی دیكه‌ی نووسینه‌كه‌یدا مه‌لابه‌خیتار سه‌باره‌ت به كاك به‌كری حاجی سه‌فه‌ر ده‌ڵێت: ( له‌گه‌رمه‌ی فشاری ده‌روونیدا، كاتێك (جود) هێرشیان كرده سه‌ر دێی ره‌زڵه، به‌كر فه‌رمانده‌یی هێزه‌كانی یه‌كێتی كردو جود شكاو به‌و شكنانه‌ش، ته‌رازوی هێزی نێوان یه‌كێتی و جود، ته‌واو گۆڕدرا، ئیتر یه‌كێتی بوو به هێزی باڵاده‌ستی ناوچه‌كه).\nله‌لاپه‌ڕه 17شدا، كورته باسێك ده‌رباره‌ی ئه‌میره محه‌مه‌دی ئاماده‌كاری ئه‌م كتێبه و (مه‌كته‌بی ئه‌رشیفی ناوه‌ندی مێژوو)كراوه، كه تیشك خراوه‌ته سه‌ر به‌رهه‌مه چاپكراوه‌كانی ئه‌و ناوه‌نده له رابردووداو ئه‌و به‌رهه‌مانه‌شی كه ئاینده‌ی نزیكدا، به‌چاپیان ده‌گه‌یه‌نێت.\nیه‌كه‌م پێشه‌كیی كتێبه‌كه‌ش رزگار حاجی حه‌مه نووسیویه‌تی و له بڕگه‌یه‌كدا ده‌ڵێت:(پێنجوێن، شارێكی دێرینی كوردستانه‌و ناوی به گه‌لێك داستان و نه‌به‌ردیی قاره‌مانانه‌وه به‌ستراوه، شاری ئه‌ده‌ب به‌گشتی و شیعره به‌تایبه‌تی و ده‌یان نووسه‌ر و هونه‌رمه‌ندو كه‌سایه‌تی گه‌وره‌ی ئایینی و شۆڕشگێڕو سیاسه‌تمه‌داری تێدا هه‌ڵكه‌وتووه).\nده‌شڵێت: (به‌كری حاجی سه‌فه‌ر كه خه‌ڵكی پێنجوێنه، یه‌كێكه له كه‌ڵه تێكۆشه‌ره‌كانی شۆڕشی نوێ و یه‌كێتیی نیشتمانیی كوردستان و له‌پاڵ تێكۆشه‌رانی ناوداری وه‌ك شه‌هیدان ئارام و ئازاد هه‌ورامی و جه‌مال تایه‌ر و ده‌یان و سه‌دانیتر درێژه‌ی به‌كاروانی خه‌باتی نه‌پساوه داوه‌و به‌پشوو درێژی و كۆڵنه‌دانی پێی وتین: كاروانی خه‌باتی ئه‌م گه‌له تا سه‌ربه‌خۆیی نه‌پساوه‌یه، بۆیه تۆماركردنی ژیان و خه‌باتی ئه‌م نه‌مره كارێكی پێویست بوو).\nمێژووی پڕ له سه‌روه‌ری\nدووه‌م پێشه‌كیی كتێبه‌كه ئه‌میره محه‌مه‌دی ئاماده‌كار نووسیویه‌تی و له بڕگه‌یه‌كدا ده‌ڵێت: (خه‌ونێكی دێرینی به‌نده وه‌ك به‌شدارو خه‌مخۆری نه‌فه‌وتانی ره‌نجه بێ سنوره‌كه‌ی یه‌كێتی نیشتیمانی كوردستان كاركردن بووه بۆ نوسینه‌وه‌ی مێژووه پڕ له‌سه‌روه‌رییه‌كه‌ی، ئه‌ویش له‌ڕێی كۆكردنه‌وه‌ی به‌ڵگه‌نامه‌كان و تۆماركردنی بیره‌وه‌ریی و شایه‌تیی داڕێژه‌ران و جێبه‌جێكارانی بنیاتنانی قه‌ڵای به‌رگری و نه‌سره‌وتن له له رۆژگاره سه‌خت و تاریكه‌كانی قۆناغێكدا، كه میلله‌تێكی بێ پشتیوان و به‌ش مه‌ینه‌ت هه‌ڕه‌شه‌ی له‌ناوبردنی گه‌یشتبووه سه‌رئێسقان).\nله بڕگه‌یه‌كی دیكه‌دا ده‌ڵێت: (یه‌كێك له سیمبوله دیارو هه‌ڵكه‌وتووه‌كانی چیرۆكی به‌رگری و چۆك دانه‌دان، كاك به‌كری حاجی سه‌فه‌ره یادی به‌خێر).\nهه‌روه‌ها:(ئه‌م كتێبه‌ی له‌به‌ر ده‌ستی ئێوه‌ی به‌ڕێز دایه، به‌رهه‌می چه‌ندین مانگ و ساڵی هه‌وڵ و كاركردنی به‌رده‌وامه تا له‌زمانی هاوڕێ و كه‌سوكارو به‌ڵگه‌نامه‌كانه‌وه گۆشه‌یه‌ك له خه‌بات و تێكۆشان و قوربانیدانه‌كانی كه‌سێك له سه‌ركرده پشوودرێژو قاره‌مانه‌كانی شۆڕشی نوێی خه‌ڵكی كوردستان بخه‌ینه‌ڕوو).\nدوای ئه‌وه، لاپه‌ڕه 25 تا 210 بیره‌وه‌رییه‌كانی به‌كری حاجی سه‌فه‌ره كه هێشتا چاپ نه‌كراوه‌و كۆپی ده‌ستخه‌ته‌كه‌ی دانراوته‌وه.\nبڕگه‌ی دوای ئه‌وه كه له لاپه‌ڕه 213 ده‌ستپێده‌كات تا لاپه‌ڕه 385، بیره‌وه‌ریی كه‌سوكاری به‌كری حاجی سه‌فه‌رو هه‌ڤاڵانییه‌تی، له باره‌ی كاك به‌كره‌وه.\nدوا بڕگه‌ی به‌رگی یه‌كه‌می كتێبه‌كه به‌ڵگه نامه‌كانه له لاپه‌ڕه 389 تا لاپه‌ڕه 501.\nبه‌رگی دووه‌می هه‌مان كتێب كه به‌هه‌مان وێنه‌و قاباره‌و دیزاینه، پێكهاتووه له 511 لاپه‌ڕه.\nته‌واوی لاپه‌ڕه‌كانی به‌ڵگه‌نامه‌یه و به‌پێی زنجیره‌یی ساڵه‌كان به‌ڵگه‌كان دانراون:\nلاپه‌ڕه سێ تا لاپه‌ڕه 107 به‌ڵگه‌كانی ساڵی 1980ن.\nلاپه‌ڕه 108 تا لاپه‌ڕه 349 به‌ڵگه‌كانی ساڵی 1981ن.\nلاپه‌ڕه 350 تا لاپه‌ڕه 511 به‌ڵگه‌كانی ساڵی 1982ن.\nبه‌رگی سێیه‌میش به هه‌مان وێنه‌و قاباره‌و دیزاینه، پێكهاتووه له 567 لاپه‌ڕه.\nئه‌م به‌رگه‌ش زۆربه‌ی لاپه‌ڕه‌كان ته‌رخانكراوه بۆ به‌ڵگه‌كان، وه‌ك:\nلاپه‌ڕه 3 تا لاپه‌ڕه 43 به‌ڵگه‌كانی ساڵی 1983ن.\nلاپه‌ڕه 44 تا لاپه‌ڕه 89 به‌ڵگه‌كانی ساڵی 1984ن.\nلاپه‌ڕه 90 تا لاپه‌ڕه 147 به‌ڵگه‌كانی ساڵی1985ن.\nلاپه‌ڕه 148 تا لاپه‌ڕه 161 به‌ڵگه‌كانی ساڵی 1987ن.\nلاپه‌ڕه 162 تا لاپه‌ڕه 242 به‌ڵگه‌كانی ساڵی 1988ن.\nلاپه‌ڕه 243 تا لاپه‌ڕه 245 به‌ڵگه‌كانی ساڵی 1989ن.\nلاپه‌ڕه 246 تا لاپه‌ڕه 254 به‌ڵگه‌كانی ساڵی 1990ن.\nلاپه‌ڕه 255 تا لاپه‌ڕه 486 به‌ڵگه‌كانی ساڵی 1991 و چه‌ند به‌ڵگه‌و دیۆكۆمێنتێكی دیكه‌ن.\nلاپه‌ڕه 489 تا لاپه‌ڕه 548، ته‌رخانكراوه بۆ چه‌ندین وێنه‌ی قۆناغه جیاجیاكانی ژیانی كاك به‌كر.\nدوا به‌ش و بڕگه‌ی كتێبه‌كه‌ش (لاپه‌ڕه 549 تا لاپه‌ڕه 567) ته‌رخانكراوه بۆ چه‌ند پارچه شیعرێكی كاك به‌كری حاجی سه‌فه‌ر.\nماوه‌ته‌وه بڵێین: هه‌رسێ به‌رگی بۆكس كتێبی ( سه‌فه‌ری سه‌ختی خه‌بات) تێكڕا 1579 لاپه‌ڕه‌یه.\nكۆكردنه‌وه‌و ئاماده‌كردنی ئه‌میره محه‌مه‌د، تایپ و دیزاینی ناوه‌وه سیروان خه‌لیل، دیزانینی به‌رگ گه‌نجه تاریق.\nتیراژ 2000 دانه.\nژماره 2634ی ساڵی 2019ی به‌ڕێوه‌به‌رایه‌تی گشتیی كتێبخانه‌گشتییه‌كانی دراوه‌تێ.


ئەو(( 7)) ڕۆژەی عێراقی هەژاند !\n•\tعێراق لەدوای ڕووخاندنی ڕژێمی بەعسی صدامیەوە لەساڵی 2003وە كە تائێستا 16 ساڵی ڕێكی تێپەڕاندوە هیچ كات و سات و ساڵێكی تێپەڕنەكردوە بە ئارامی و خۆشگوزەرانی،دوور لە كێشە و شەڕی ناوخۆیی و ئاینی و مەزهەبی و نەتەوەیی ،دوور لە جەنگی دژی تیرۆریستانی داعش،دوور لەململانێ لەگەڵ وڵاتانی دراوسێ لە ئێران و توركیا و سعودیە و سوریاو ...هتد.دوور لە ململانێكانی وڵاتە زلهێزەكانی ئەمریكا و ڕوسیا و ئەوروپیەكان.دوور لە ململانێ ناڕەواكانی نێوان سەركردە سیاسی و حیزبە سیاسیەكانی عێراق،دوور لە ململانێ و كێشەكانی نێوان هەولێر و بەغداد.بەمشێوەیە عێراقی نوێ تەنها دوور بوە لە وێنە و بڕیارەكانی صدام حسێن ئەگینا زۆرجاران لە سەردەمی بەعسیەكان خوێناویتر و مەترسیدارتر بوە بۆ سەر هەموو پێكهاتەكانی عەرەبی ((سونە و شیعە)) و كورد و توركومان و مەسیحی و ..ئەوانی تریش.\n•\tعێراق وەك ئەوەی كە نەفرەتی ئەزەلی لێكرابێت لەلایەن پەروەردگارەوە كە بەم شێوەیە گیرۆدەی جەنگە یەك لەدوایەكەكان و جەنگ و ململانێ نەبڕاوەكان بێت هەر لەسەرەتای مێژووی دروستبونیەوە لە سۆمەریەكانەوە تاكو ئێستا كە زیاتر لە 5 هەزار ساڵە.\n•\tعێراق لەگەڵ ئەوەی وڵاتێكی دەوڵەمەندی نەوت و كانزا و سەرچاوەسروشتیەكان و خاك و ئاوێكی بەپیت و سازگارە و وڵاتی دوو ڕووباری بەناوبانگە،بەڵام هیچ كات خۆشگوزەرانی و ڕەفاهیەتی تەواوی بەخۆیەوە نەبینوە و هەمیشە گەندەڵی و هەژاری و دواكەوتویی و بێكاری و نەخۆشی و نەخوێندەواری بەرۆكی تاك و كۆمەڵگاكەی بەرنەداوە.\n•\tلەم هە فتەیەی كە ڕابوورد و بەدیاریكراوی لە 1 تا 7تشرینی یەكەمی 2019،عێراق و بەتایبەتیش بەغدادی پایتەخت و شارەكانی ناوەڕاست و باشووری عێراق بە مەترسیدارترین و هەژاوترین ڕۆژدا تێپەڕبوون بەهۆی خۆپیشاندانە جەماوەریە فراوانەكانەوە كە لەئەنجامی نەبوونی كار و تەشەنەسەندنی گەندەڵی و نەبوونی خزمەتگوزاریەكانەوە سەریان هەڵداوە كە بەدرێژایی 16 ساڵی ڕابووردوە بەردەوامیان هەیە و كە وەك ڕاگەیەنراوە لەو ماوەیەدا زیاد لە 800 ملیار دۆلار لەداهاتی عێراق بەهەدەر دراوە و لەلایەن دەستە و تاقمێكی بچوك و كەمی دەسەڵاتدارانی عێراقەوە بەقازانجی حیزب و سەركردە و بنەماڵە و تەنانەت وڵاتانی دەرودراوسێشەوە بەكارهاتوە و كۆمەڵگای عێراقیشی لێبێبەشكراوە.\n•\tئەم 7 ڕۆژەی عێراق ڕۆژانێكی پڕ مەترسیبوون بۆ سەر تەواوی دەوڵەت و سیستەمی حوكمڕانی لەعێراقدا،چونكە داوای هەڵوەشانەوەی حكومەتی عادل عبدالمهدی دەكرا و داوای پێكهێنانی حكومەتێكی نیشتیمانی دەكرا،داوای دەستلەكاركێشانەوە و چۆڵكردنی كورسی حوكمڕانی هەرسێ سەرۆكایەتیەكەیان دەكرد.ئەم 7 ڕۆژە بەهەق و هەقیقەت بنەمای زۆرێك لە بیربۆچونەكان و تەختی حوكمڕانی عێراقی هەژاند و خستیە لەرزین،بەڕادەیەك وڵاتانی ناوچەكەش مەترسیان لەسەربوو بەهۆی تێكچوون و لێكهەڵوەشانی حكومەتی عێراقیەوە.\n•\tسیناریۆكان زۆرن كە كێ و چ لایەن و كام حكومەتی ناوچەیی و زلهێز و سەركردە و حیزبی سیاسی ناوخۆیی و ناوچەیی و دونیاش لە پشت ئەم خۆپیشاندانەوەن؟ئایا خۆپیشاندانەكان خۆڕسك بوون و لەئەنجامی پەنگخواردنەوەی توڕەیی و بێزاری و ناڕازیبونی جەماوەر خۆیەوە سەریانهەڵدا و تەقینەوە ؟ یان حیزب و سەركردە و دەزگای جاسوسی و وڵاتانی دەوروبەر و دونیای لەپشتەوە بوون؟ئایا خۆپیشاندان و ناڕەزایی دەربڕین مافێكی یاسایی و دەستوری نین لە عێراقدا بۆ داواكاری مافە ڕەواكانیان؟ و زۆر پرسی تریش..\n•\tزۆر قسەدەكرێت لەسەر ئەوەی كە دەزگا جاسوسیەكانی ئێران و توركیا و سعودیە و كوێت و ئەمریكا و ..هتد. لەپشت جوڵاندان و هاندانی جەماوەری توڕەی عێراقەوەن لە بەغدادی پایتەخت و 9 گەورە شاری تری ناوەڕاست و باشووریش. زۆرێكیش وای بۆدەچن ململانێ حیزبی و تایەفیەكانیش ڕۆڵیان هەبوە لە تەقینەوەی خۆپیشاندانەكان لەلایەك لەنێوان حیزب و سەركردە سیاسیەكانی شیعەكان خۆیان و لەلایەكی تریشەوە كۆنە بەعسیەكان و سونەی عەرەبیش ڕۆڵی كەمیان نەبوە،بەم شێوەیە هەموان و هەریەكە بەشێوەیەك بەشدارن لەو هاندان و تەقینەوە جەماوەریەدا،بەڵام تاكو ئێستاش هیچ كەس و لایەن و سەركردەیەكی ناوخۆیی و وڵاتانی ناوچەكە و دونیاش بوێری ئەوەیان نەكردوە كە خۆیان بە لێپرسراو و جوڵێنەری خۆپیشاندانەكان دەربخەن،هەربۆیەش دوای 7 ڕۆژ لە خۆپیشاندان و وەڵامدانەوەی تاڕادەیەك توندی هێزە سەربازی و ئەمنیەكان و نەبونی سەركردایەتیەكی دیار و بەهێزیش بۆ خۆپیشاندانەكان ،هێواش هێواش بەرەو هێوربونەوە چوو و لەئێستاشدا بەهۆی هەندێ بڕیار و بەڵێنی پەڕلەمان و حكومەتەوە تاڕادەیەك خۆپیشاندانەكان خاوبونەتەوە،بەڵام مانای كۆتایهاتنیان نیە،چونكە هەموو ئەو بەڵێنانە سەرزارەكین و لەسەر زەمینەی واقع ماوەیەكی لانی كەم 3 بۆ 6 مانگیان دەوێت كە هاوڵاتیان هەستی پێبكەن و بەقازانجیان بشكێتەوە.\n•\tئاشكراشە هەرچەندە داواكاری خۆپیشاندەران ڕەوایەتی زۆری تیادایە كە بەشێوەیەكی سەرەكی داوای (( نەمانی گەندەڵی، نەمانی بێكاری، پێشكەشكردنی خزمەتوگوزاری))یان بەرزكردبۆوە و بەشێوەیەكی هێمنانە بەڕێوە دەچوون و هیچ توندوتیژیەكیان لێنەكەوتەوە تا ئەوكاتەی دەستی دەرەكی و پیلانی ناوخۆیش هانیدان بۆ سووتاندنی بارەگای حیزبە سیاسیەكان و دامودەزگای حكومی و كەناڵەكانی ڕاگەیاندن و دواتریش سەركێشان بۆ تەقەكردن لە خۆپیشاندەران و هێزەكانی پۆلیس لەلایەن قەناص بەدەستە نهێنی و شارەواكان و لەئەنجامیشدا وەك ڕاگەیەنرا زیاد لە 200 قوربانی و 6 هەزار برینداری لێكەوتۆتەوە كە ڕەنگە زۆر زیاتریش بێت،جا تا ئەو كاتەی كە خۆپیشاندانەكان هێمن وئارام بن و دووربن لە توندوتیژی مافی تەواوی هاوڵاتیانە كە داوای مافە زەوتكراو و پێشێلكراوەكانیان بكەن بەڵام كاتێك كار گەیشتە توندوتیژی و مەترسی گەورەی لێكرا ناكرێت بەخوێنساردی و بەكەمیەوە لێیان بڕوانرێت،هەربۆیە نەدەكرا حكومەت و هێزەكانی سوپا و ئەمنیەكانی تر بێدەسەڵات و تەماشاكەر بوەستانایە.\n•\tخۆشبەختانە لە ئێستادا و دوای تەنها 7 ڕۆژ هەموان تێگەیشتن كە لەدەستدانی دەوڵەت و حوكمڕانیە لەرزۆكەكەی بەغداد بەزیانی هەموان تەواو دەبێت،شیعەكان خۆیان گەیشتنە ئەو بڕوایەی ڕووخاندنی حكومەتەكەی عادل عبدالمهدی زیانی گەورە لەپێش هەموانەوە بەخۆیان دەگەیەنێت و زۆر نزیكیشە بۆ هەتاهەتایی دەسەڵاتیان لەدەستبچێت یان لانی كەم بۆماوەیەكی زۆر نەگەنە ڕێكەوتن و عێراق و بەتایبەتیش ناوەڕاست و باشوری شیعەنشین لە هەڕەج و مەرەجێكی بێكۆتادا بمێنێتەوە و ئەوەی 16 ساڵی ڕابوورودشە وەدەستهاتوە لەكیس بچێت ،سونەی عەرەبیش هیچ كات عێراقی پڕ كێشە و فەوزا لە قازانجیاندا نیە چونكە هێندەی تر ڕووبەڕووی مەرگ و كوشتن و بچوكبونەوەی زیاتر دەبنەوە،كوردیش زیانی گەورەی پێدەكەوێت لە ڕووی ئابوری و نەدانی بودجە و موچە و ڕووبەڕووی قەیرانێكی دارایی تر دەبۆوە لەكاتێكدا هێشتا پێویستی زۆری بەعێراقە و دۆخە ناوچەیی و دونیاییەكەش پشتیوانی لەجیابونەوەی كورد ناكات،كەمینەكانی تریش بەهەمان شێوە زیانی گەورەیان پێدەگایشت.\n•\tبۆیە هەموان و هەریەكە لەلای خۆیەوە بە ئاشكرا و نهێنی كەوتنە خۆ بۆ كۆتایهێنان بەو ئاریشە ئاڵۆزە و هەموان پشتیوانی خۆیان بۆ حكومەتەكەی عادل عبدالمهدی دەربڕی و گەیشتنە ئەو بڕوایەی كە كەسێكی هێمن و لەسەرخۆ و خۆنەویست و پۆست نەویستی وەكو مەهدیان بەزوویی دەستناكەوێتەوە تا كەشتیە شەپڕیوەكەی عێراق لە ناو ئەو دەریا سەركێشەی پڕ ئاژاوە مەترسیدارەدا بەرەو كەناری ئارامی ببات.بۆیە بەهەق دەبێت دەسەڵاتدارانی عێراق بەهەرێمی كوردستانیشەوە پەندی گەورە لە توڕەبوون و ناڕەزایی و خۆپیشاندانەكانی هاوڵاتیان وەربگرن و بكەونەوە خۆ بۆ چێكردنی پڕۆسەیەكی چاكسازی ڕاستەقینە و نەهێشتنی دیاردەكانی گەندەڵی و بێكاری و هەژاری و نەبوونی خزمەتگوزاری.ئەگەرنا لە كاتی دووبارەبونەوە و سەرهەڵدانی خۆپیشاندانەكاندا زۆر گەورەتر و فراوانترو مەترسیدارتریش دەبێت و ئەوكاتیش عێراق لەدەست هەموان و بەتایبەتیش عێراقیەكان دەچێت و دەبێتە گۆڕەپانێكی كراوە لەبەردەم یار و نەیاری ناوچەیی و نێودەوڵەتیدا و ئیدی عێراقێكی بەهێز و دەوڵەمەند و خاوەن سەروەری بونێكی ڕاستەقینەی نامێنێت و دەبێتە بەشێك لەمێژوویەكی ڕەشی درێژكراوەی خوێنڕشتن و كاولكاری و نەفرەتبارانكراو. زۆر دووریش نیە كە هەرێمی كوردستانیش پڕیشكی ئەو ئاگرە بێئامانە بیگرێتەوە و هەمان چارەنوسیش ڕووبەڕوی ببێتەوە و خۆپیشاندانەكانی ساڵانی 2011و دواتری كوردستانیش سەرهەڵبدەنەوە.كە نە عێراق و نەهرێمی كوردستانیش چیدی بەرگەی دۆخێكی تری نەخوازراو و مەترسیدار ناگرن لەكاتێكدا ناوچەكە بە مەترسیدارترین قۆناغدا گوزەر دەكات بەهۆی ملانێكانی ئەمریكا و ئێران و توركیا و كورد و عەرەب و ئیسڕائیل و ئەوانی تریشەوە.


حه‌وت ئامۆژگاری له‌کاتی توشبوونت به نه‌خۆشی کۆکین\nهه‌ندێ ئامۆژگار گرنگ هه‌یه بۆ ئه‌و که‌سانه‌ی که به‌رده‌وام یان له کاتی نه‌خۆشیدا توشی کۆکن ده‌بن.\n١-خواردنه‌وه سارده‌کان: ئه‌گه‌ر توشی کۆکه بویت ئه‌وا خۆت دوور بگره له خواردن و خواردنه‌وه‌ی سارده‌مه‌نیه‌کان وه‌ک ئایس کرێم و شه‌ربه‌تی سارد، ته‌نانه‌ت ئه‌گه‌ر کۆکین که‌میش بێت چونکه به پێی توێژینه‌وه زانستیه‌کان سه‌لمێنراوه که خواردنه‌وه سارده‌کان زیانی زیاتره کۆکه‌که‌ت زۆرتر و خێراتر ده‌کات.\n٢-دورکه‌وتنه‌وه له خواردنی شه‌وانه: ده‌کرێت خواردنی شه‌وانه ببێته هۆی شێوه‌یه‌کی قورس له کۆکین چونکه دووچاری گیروگرفتی پاشۆچوونی سورێنچک ده‌کات و ماسولکه و گه‌ده بێهێز ده‌کات گرژ و خاو ده‌بنه‌وه و کۆکه‌یه‌کی قورس دروست ده‌کات، ئه‌گه‌ر نانیشت خوارد هه‌وڵ بده ٢ کاتژمێر زووتر پێش خه‌وتنت بیخۆیت.\n٣-راکشان له‌سه‌ر پشت: له کاتی نوستنی شه‌وانه‌دا ئه‌گه‌ر له‌سه‌ر پشت بخه‌ویت ده‌بێته هۆی جولاَندنی به‌ڵغه‌م و تێکه‌ڵبوونی له‌گه‌ڵ لینجه مادده، به‌م جۆره کۆکین زیاتر ده‌کات و گه‌روو ده‌په‌شۆکێنێت هه‌ر بۆیه هه‌وڵ بده له‌سه‌ر پشت نه‌خه‌ویت.\n٤- خواردنی سوره‌وه‌کراو: بێگومان زانراوه که خواردنه چه‌وره‌کان هۆکاری زیادکرنی کۆکینن، به‌تایبه‌تی خواردنی سوره‌وه‌کراو له ڕۆندا ده‌بێته هۆی زیاد کردنی مادده‌ی ئه‌کرۆلین له خوارووی گه‌روودا و له ئاکامدا هه‌ستیار کردنی گه‌روو و زیاد کردنی کۆکه.\n٥- جگه‌ره کێشان: یه‌کێک له هۆکاره سه‌ره‌کیه‌کانی هه‌و کردنی گه‌روو و توشبوون به کۆکه جگه‌ره‌کێشانه، جگه‌ره کێشان ته‌نیا هۆکارێک نیه بۆ زیاد بوونی کۆکه به‌ڵکو ده‌بێته هۆکاری دواخستنی چاک بونه‌وه‌ش.\n٦- کافیین: له کاتی توشبونت به کۆکین هه‌وڵبده دوور که‌ویته‌وه له خواردنه‌وه کافیینه‌کان چونکه کافیین له‌ش وشک ده‌کاته‌وه و نه‌خۆشیه‌که‌ت لێ ده‌کاته کۆکێنێکی هه‌میشه‌یی.\n٧- ماندووبوون: هه‌وڵ بده دوورکه‌ویته‌وه له ماندوو بونی زۆر چونکه ده‌بێته هۆی زیاد بوونی کۆکین و بێزارکردنت.


یه‌کێتیا نه‌ته‌وەیی ل سه‌ر نرخێن نه‌ته‌وەیی ئاڤا دبە – Sibehî سبەھی\nیه‌کێتیا نه‌ته‌وەیی ل سه‌ر نرخێن نه‌ته‌وەیی ئاڤا دبە\nBergeh Kurdistan On 28/03/2021 / نڤیسار\nل باکورێ کوردستانێ د قۆناغێن جودا دا به‌هسا “یه‌کتیا نه‌ته‌وەیی” دھێتە کرن. پرانی ژی پەكەكە ڤێ یه‌کێ تینه ڕۆژه‌ڤێ و ل گۆرا دیتنا خوه ڤێ پرسێ وه‌ک ئالاڤەك پرۆپاگانده‌یێ ب کارتینه. ژ ئالیه‌ک دن ڤه ژ زوو ڤه پەكەكێ یه‌کێتیا خوه یا “نه‌ته‌وەیی” ئاڤاکریه. وه‌ک نموونه سالا 1999ێ کۆنگره‌یا نه‌ته‌وی یا کوردستانێ (کەنەکە) هاتیه دامه‌زراندن و هه‌تا وه‌ک ئیرۆ به‌رده‌وامه. باشه ئه‌گه‌ر تە یەكێتیتا خوە یا نەتەوەیی ل گۆر خوە ئاڤاكریە، تو ژ بۆ چ بەھسا یەكێتیا نەتەوی دكی؟\nسالا 2013ێ جاردن ئه‌نجاما پرۆپاگانده‌یا پەكەكێ، هه‌ولدانه‌ک هاته کرن و ل هه‌ولێر د ناڤبه‌را پەدەکێ، پەكەكێ و هه‌موو ئالییێن دن دا جڤین هاتن كرن و ژ بۆ قاشۆ “یه‌کێتیه‌ک نه‌ته‌وەیی” گاڤ هاتن ئاڤێتن، کۆمسیۆن هاتن دامه‌زراندن. لێ ده‌ما کو به‌ر ب پێڤاژۆیا جڤینا کۆنگره‌یێ ڤه گاڤ هاتن ئاڤێتن، پەكەكێ لنگێ خوه لێ دا و جاره‌کی دا هه‌موو پرت و به‌لاڤ کر. ژ به‌ر کو ئه‌گه‌ر تشته‌ک نه د بن كۆنترۆل و باندۆرا پەكەكێ دا به، ئه‌و ڤێ یه‌کێ چو جارا قه‌بوول ناکن. پەدەکێ ب خوه ژی وێ ده‌مێ خه‌له‌تیه‌ک دیرۆکی کر و هه‌تا وه‌ک ئیرۆ ژی چه‌وا که‌ته د ناڤا وێ خه‌فکێ دا جهێ گۆتووبێژێ یه.\nژ ئالیه‌ک دن و یا هه‌ری گرنگ ژی پەكەكە و ده‌ردۆرا پەكەكێ خوه وه‌ک ته‌ڤگه‌ره‌ک نه‌ته‌وەیی نابینه و ل دژی ته‌ڤگه‌ر و ئالیێن کو خوه نه‌ته‌وەیی ب ناڤ دکن شه‌ره‌کێ سیاسی و جاراجارا ژی شەرێ چه‌کداری دکه. هێزێن نه‌ته‌وەیی دکارن دۆزا یه‌کێتیه‌ک نه‌ته‌وی بکن ، وه‌ک دن هه‌ولدانێن د ڤێ ده‌ربارێ دا دھێنە کرن، ژ بۆ به‌رئاڤێتنا یه‌کێتیه‌ک نه‌ته‌وەیی یا ڕاسته‌قینەیه. ئه‌و ب هه‌ولدانێن خوه ب ناڤێ یه‌کێتیا نه‌ته‌وەیی دخوازن ڕێ ل یه‌کێتیه‌ک نه‌ته‌وی یا راستەقینە بگرن.\nل باکورێ کوردستانێ نها د بن سێوانا هەدەپێ دا هنده‌ک ئالیێن سیاسی هاتنه باهه‌ڤ و ب ناڤێ تفاقا کوردستانی کار دکن. نها کی دکاره بێژە کو هەدەپ، کەجەدە و پەهەدە نه یه‌ک ڕێخستنن و ژ ناوه‌نده‌کی دھێنە ڕێڤه‌برن؟ ڕێخستنێن دن ژی خوه ڕاده‌ستی هەدەپێ کرنه و ل گۆرا وێ ژی سیاسه‌تێ دکن و ب تەنێ خزمه‌تا هەدەپێ دکن. ڤان ئالیان پێ ل هه‌موو نرخێن کو به‌رێ دپاراستن کرن و که‌تن د بن سێوانا هەدەپێ دا.\nژ ئالیه‌ک دن ڤه هنده‌ک ئالیێن سیاسی ئه‌ڤه ده‌مه‌که ل گه‌ل هه‌ڤ داخوویانیا به‌لاڤ دکن و ژ بۆ پلاتفۆرمه‌کا هه‌ڤبه‌ش د ناڤا هه‌ولدانان دا‌نه. ئه‌ڤ ئالی ل سه‌ر پره‌نسیبێن نه‌ته‌وەیی دکارن پلاتفۆرمه‌کێ ئاڤا بکن و هه‌موو ئالی، که‌سایه‌تی، ڕه‌وشه‌نبیر و ئاقلمه‌ندێن کوردا د ڤێ پلاتفۆرمێ دا بینن با هه‌ڤ و د پاشه‌رۆژێ دا ببن به‌دیله‌ک ژ بۆ ده‌ستخستنا مافێن ڕه‌وا یێن مله‌تێ کورد ل باکورێ کوردستانێ.\nگه‌له‌ک جارا د نڤیسێن خوه دا، من به‌هسا هنده‌ک پره‌نسیپێن کو کورد بکاربن ل سه‌ر تفاقێ بکن و پلاتفۆرمه‌کا هه‌ڤبه‌ش پێکبینن کریه. ئه‌گه‌ر یه‌کێتیه‌ک ل سه‌ر پره‌نسیپێن نه‌ته‌وەیی بێ ئاڤاکرن دێ د پاشه‌رۆژێ دا ببه به‌رسڤا داخوازێن کوردا ل باکورێ کوردستانێ. یه‌کێتیه‌ک نه‌ته‌وەیی د بن سه‌مبۆلا نه‌ته‌وی، ئالا کوردستانێ دا دھێتە ئاڤاکرن.\nپره‌نسیپێن یەكێتیەك نه‌ته‌وەیی:\n– پرسا کورد و کوردستانێ، دڤێ ل سه‌ر ئه‌ساسێ مافێ چاره‌نووسییا مله‌تێ کورد بھێتە چاره‌سه‌رکرن. ژ بۆ کورد ته‌رجیها خوه ب ئاوایه‌کی ئازادی بکن دڤێ زه‌مینه‌کێ ئاشتییانه، وه‌کهه‌ڤ و ده‌مۆکراتیک بھێتە ئاماده‌کرن. هینگێ گه‌لێ کوردستانێ ژ سه‌رخه‌بوون، فه‌ده‌راسیۆن یان ژی ئۆتۆنۆمیێ کیژانێ بخوازه ئه‌و دبه ته‌رجیها گه‌ل ب خوه.\n– بنگه‌ها یه‌کێتیا نەتەوەیی، ته‌کۆشینا ژ بۆ ئازادییا کورد و کوردستانێ یه. ل سه‌ر ڤێ بنگه‌هێ دڤێ هه‌موو ئالیێن سیاسی و پێکهاته‌یێن ئه‌تنیکی، ئۆلی، مه‌زهه‌بی و جڤاکی د ناڤ ڤێ یەكێتیێ دا جھ بگرن.\n– د ناڤا کوردان دا نه‌یارتی و شه‌رێهه‌ڤوودن کرن دڤێ وه‌ک تاوانه‌کا نه‌ته‌وەیی بھێتە قه‌بوولکرن. د هه‌ر پرسگرێکەكێ دا دڤێ ڕێیێن دیالۆگێ و دانوستاندنێ بێ بکارانین.\n– د یه‌کێتییا ناڤا ئالیێن سیاسی دا؛ ستاتویا کوردستانێ، ناسنامه‌یا نه‌ته‌وەیی و په‌روه‌رده‌یا ب زمانێ کوردی (کورمانجی و زازاکی)، ئازادییا ڕامانی و برێخستنبووینێ، پیڤانێن ده‌مۆکراسی، ئه‌داله‌ت و ئازادییێ دڤێ داخوازیێن بنگه‌هین بن. ل باکورێ کوردستانێ کوردی و زمانێن دن یێن گه‌لێن کوردستانێ ببه زمانێن فه‌رمی.\n– هه‌موو ئالیێن سیاسی یێن ئا‌شکه‌ره و یاسایی د ناڤ ڤێ یه‌کێتیێ دا دکارن جھ بگرن و خه‌باتا سیاسی ب مه‌تۆدێن ده‌مۆکراتیک و ئاشتییانه بھێتە کرن. ڕێیا شده‌تێ نایێ بکارانین.\n– ل ترکیێ د گه‌ل هێزێن ده‌مۆکراتیک، یێن کو، مافێ کوردان دپارێزن و پرسا کورد قه‌بوول دکن، هه‌ڤکاری بھێتە کرن.\n– ئه‌ڤ یه‌کێتی یه‌کێتییه‌ک ل سه‌ر پره‌نسیبێن نه‌ته‌وه‌یی و کوردستانی یه و دڤێ خه‌ته‌ک د ناڤبه‌را ڤێ یه‌کێتیێ و سیاسه‌تا کو هه‌بوونا کوردستانێ و مافێ چاره‌نووسییا مله‌تێ کورد ڕه‌د دکه هه‌به. لێ نابه کو هه‌بوونا خوه ل سه‌ر دژبه‌ریا چو ئالیه‌کی تاریف بکه.\n– ئه‌ڤ یه‌کێتی خه‌باتا خوه یا ئه‌ساسی ل باکورێ کوردستانێ دمه‌شینه و بێیی ده‌ستدرێژییێ ل چو پا‌رچه‌یێن کوردستانێ بکه، هه‌موو ده‌ستکه‌فتنێن کورد و کوردستانیان ب یێن خوه دبینه. په‌یوه‌ندییێن ل گه‌ل به‌شێن دن یێن کوردستانێ ل سه‌ر بنگه‌هێ به‌رژه‌وه‌ندییێن نه‌ته‌وەیی و کوردستانی تێنه دانین.


2020-06-02 [06:51 AM]\nڕێبوار ھادی، سەرۆکی لیژنەی یاساییی پەرلەمانی عێراق، رایگەیاند، دانوستانەکانی پێش جەژن لە نێوان ھەرێمی کوردستان و بەغدا تا ڕادەیەکی زۆر بەرەوپێشڤەچوونیان بە خۆیانەوە بینیوە و نزیکن لە ڕێککەوتنی کۆتایی.\nرێبوار هادی وتیشی، بڕیارە پڕۆژەیاسای بودجەی گشتیی عێراقیش لە ڕۆژانی داھاتوو ڕەوانەی پەرلەمان بکرێت، ئەگەر بودجە لە پەرلەمانەوە پەسەند بکرێت، بێگومان پشکی ھەرێمی کوردستانیش دیاری دەکرێت."\nسەرۆکی لیژنەی یاساییی پەرلەمانی عێراق باسی له‌وه كرد، ھەرێمی کوردستان ئامادەیە رۆژانە ٢٥٠ ھەزار بەرمیل نەوت ڕادەستی بەغدا بکات، بەڵام بەو مەرجەی گره‌نتی له ناردنی شایستە داراییەکانی خەڵکی کوردستان بۆ ئەمساڵ بدرێت.\nڕێبوار ھادی، ئەندامی فراکسیۆنی پارتی و سەرۆکی لیژنەی یاساییی پەرلەمانی عێراق، ئه‌وه‌ی خسته‌روو، ھەولێر و بەغدا لەسەر زۆربەی پرسەکان گەیشتوونەتە ڕێککەوتن، بەڵام ھێشتا ڕێککەوتنی کۆتایی ماوە و ئێمە گەشبینین لە ئایندەیەکی نزیکدا واژوو بکرێت، وتیشی، من پێشبینی دەکەم لەم مانگەدا ڕێککەوتنی کۆتاییی نێوان ھەرێمی کوردستان و حکوومەتی فیدراڵ ئیمزا بکرێت.


سەرۆکێ ئەمریکا نەخشێ تازه یێ فه‌له‌ستینێ به‌ڵاڤكر – badinan press\nدەستپێك / جیهان / سەرۆکێ ئەمریکا نەخشێ تازه یێ فه‌له‌ستینێ به‌ڵاڤكر\nسەرۆکێ ئەمریکا نەخشێ تازه یێ فه‌له‌ستینێ به‌ڵاڤكر\nجیهان 501 بینین\nدوناڵد ترامب , سه‌رۆكێ ویلایه‌تێن ئێكگرتى یێن ئه‌مریكا لـ تورا جڤاكى یا تویته‌رى نه‌خشێ تازه یێ وه‌ڵاتێ ئسرائیلێ به‌ڵاڤكر و لـ دوویڤ نه‌خشه‌ى چه‌ندین رێ و جهێن ستراتیجى دكه‌ڤنه ژێر ده‌سهه‌ڵاتا ئسرائیلێ.\nشه‌ڤا بوورى د كونگره‌یه‌كێ رۆژنامه‌ڤانى دا “دوناڵد ترامب” سه‌رۆكێ ویلایه‌تێن ئێكگرتى یێن ئه‌مریكا رێكه‌فتنا چه‌رخى سه‌باره‌ت دوسه‌ییا (ئسرائیل_فه‌له‌ستین) راگه‌هاند و بـ پلانا ئاشتیێ لـ رۆژهه‌لاتێ ناڤه‌راست هاته نیاسین.\nپشتى راگه‌هاندنا رێكه‌فتنێ “مه‌حمود عه‌باس” سه‌رۆكێ فه‌له‌ستینێ د لێدوانه‌كێ دا بـ توندى دژى رێكه‌فتنێ راوه‌ستیا و راگه‌هاند كو ئه‌ڤه پیلانه‌كه دژى فه‌له‌ستینێ دهێته ئه‌نجام دان و هه‌مى بزاڤا كه‌ن ژبۆ جێبه‌جێ نه‌كرنا رێكه‌فتنێ.


کینگ کۆنگ (فیلمی ٢٠٠٥) - ویکیپیدیا، ئینسایکڵۆپیدیای ئازاد\nجان بلێنکن، فران وەلاش\n٥ی کانوونی یەکەمی ٢٠٠٥\n٢٠٧ میلیۆن دۆلار\n٥٦٢ میلیۆن دۆلار\nکینگ کۆنگ (بە ئینگلیزی: King Kong) فیلمێکی سەرکێشی داستانی دڕندەیەکە، نووسین، بەرھەمھێنان، دەرھێنانی لەلایەن پیتەر جاکسۆن، ئەمە دووەمین فیلمە، کە تەواوکەری فیلمی ساڵی ١٩٣٣ بەھەمان ناویشان. ئەستێرەکانی فیلمەکە ناومی واتس، جاک بلاک، ئەدریان برۆدی. کۆمەڵە ڕووداوەکانی فیلمەکە ھی ساڵی ١٩٣٣، چیرۆکی فیلمەکە ئەوەیە تیمێک بۆ دەرھێنانی فیلم بە کەشتی بۆ دورگەیەی کەلەسەر (جمجمە) دەچن، لەوێدا ئەوان ڕوبەرووی زۆر شت دەبنەوە، کە پێشتر ئەم دورگەیە نەدیترابوو، ھەروەھا گۆرێلایەکی گەورە لەو دورگەیە ھەیە، کە بە کۆنگ ناسراوە. دواتر ئەوان کۆنگ دەگرن، وە بەرەوە شاری نیۆرک دەڕۆنەوە.\nتۆمارکردنی فیلمی کینگ کۆنگ لە نیوزیلاند لە ئەیلوولی ٢٠٠٤ بۆ ئازاری ٢٠٠٥ بوو، بوودجەی پڕۆژەکە ١٥٠ میلیۆن دۆلار بوو، لەوکاتەدا بۆ ٢٠٧ میلیۆن دۆلار بەرز بۆیەوە. لە ١٤ی کانوونی یەکەمی ٢٠٠٥ لە ئەڵمانیا و ئەمریکا بڵاوکرایەوە، لەسەرەتای کردنەوەی ٥٠٬١ میلیۆن دۆلاری کرد. فیلمی کینگ کۆنگ لە ھەموو جیھان ٥٦٢ میلیۆن دۆلاری کۆکردەوە. چوارەم بەرزترین فیلمی کۆمپانیای «وێنەکانی گەردوون»، وە بە پێنجەم بەرزترین تێکرای فیلمی ساڵی ٢٠٠٥ دادەنرێ. ھەروەھا بەڵاوکردنەوەی بۆسەر DVD، ١٠٠ میلیۆن دۆلار دروست کرد. فیلمەکە بۆ پێداچوونەوە پۆزەتیف دەرچوو، بە فیلمێکی کاریگەر ستایش کرا، ھەروەھا کارکردنی و دیمەنەکانی کە تەواوکەری فیلمە ڕەسەنەکەی ساڵی ١٩٣٣. لەبەر ئەوەی فیلمەکە سێ کاتژمێرە، ڕەخنەیان لێگرت. ھەروەھا لە ئەکادیمی خەڵاتەکان سێ بەشی بردەوە: باشترین دەستکاریکردنی دەنگ، باشترین تێکەڵکردنی دەنگ، باشترین کاری بینایی. بەستنەوەی بە یاری ڤیدیۆی کە شان بە شانی فیلمەکە بڵاوکرایەوە، وە سەرکەوتنێکی گەورەیی بەدەست ھێنا.\nتیمێک بۆ دەرھێنانی فیلمێک لەسەر دورگەیەکی دیاریکراو بەکەشتی سەفەر بۆ ئەو دورگەیە دەکەن، لە ژێر فەرمانی کاپتن «ئینگلھۆرن»، کاڕڵ بۆ وێنەگرتنی فیلمەکە، جاک و ئان وەک ئەکتەرێکی فیلمەکە. پاشان بەھۆی باران و زریانێکی زۆرەوە کەشتییەکە بە ڕێگایەکی ھەڵەدا دەروات، دواتر ھەموویان لەم ڕووداوە ئاگادار دەبنەوە، کاپتن ئینگلھۆرن بۆ گۆڕینی ئاراستەی کەشتییەکە ھەوڵ دەدات، بەڵام بەھۆی تەمێکی زۆرەوە شوێنەکان نابیندرێن، دواتر کەشتییەکە نزیک دورگەیەکی نەناسراوە دەبێتەوە، لەکاتی نزیک بوونەوە بەردی گەورە و سەیر لە دەوروبەری دورگەکە ھەیە. پاش ئەوەی بە دورگە نەناسراوەکە گەیشتن، کەسێکی وەحشی مناڵ بە ڕەچەڵەک مرۆڤ پەلەماری کاڕڵ دەدات، دواتر باوانی ئەو کەسە ھێرش بۆ تیمەکە دەکەن، پاش ئەوەی ڕزگاریان دەبێت، بۆ کەشتییەکە دەگەرێنەوە، شەو یەکێک لە کەسە وەحشییەکان بەدزییەوە بۆ کەشتییەکە دێت، دواتر ئان (کچەکە) بۆ کەمپەکەی خۆیان دەڕفێنێت، بۆ ئەوەی وەک قوربانییەک بۆ کۆنگ بەکاریبھێنن، کۆنگ (گۆرێلاکە، ٢٥ پێ درێژە) دێت بۆ بینینی قوربانییەکە. جاک لەناو کەشتییەکە تێبینی ون بوونی ئانی کرد، بۆ دورگەکە دەگەڕێتەوە، بەڵام درەنگە کۆنگ ئانی بۆ دارستانەکە برد، ھەرچەندە سەرەتا کۆنگ ئانی تۆقاند، بەڵام لە دارستانەکە ئان بۆ ئەوەی سەرنجی کۆنگ ڕابکێشێت دەست بە سەما دەکات، کۆنگیش وەک یاریکردنێک ئەو بەردەداتەوە، کۆنگ دەکەوێتە داوی خۆشەویستی ئان. ئینگلھۆرن تیمەکەی بۆ ڕزگارکردن ڕێک خست، ھەروەھا ھایس و جاک ڕابەریان دەکرد. بەرەو دارستانەکە ڕۆیشتن، چەنەھا دەیناسۆر ئەوان ڕاو دەکەن، چەند کەسێک لە تیمەکە دەمرن، دواتر بە بان دارێکی گەورەی دارستانەکە دەیانەوێت تێپەربن، بەڵام کۆنگ ھێرش دەکاتە سەریان، ئەوان دەکەونە خوارەوە، کە دۆڵێکی ترسناکە پڕە لە بوونەوەری سەیر و دڕندە.\nناومی واتس: ڕۆڵی ئان داروو دەبینێت\nجاک بلاک: ڕۆڵی کاڕڵ دینھام دەبینێت\nئەدریان برۆدی: ڕۆڵی جاک دریسکۆڵ دەبینێت\nتۆماس کریتشمان: ڕۆڵی کاپتن ئینگلھۆرن دەبینێت\nکۆلن ھانکس: ڕۆڵی برێستۆن دەبینێت\nجێمی بێڵ: ڕۆڵی جێمی دەبینێت\nسەرئەنجام بڕیاری دروستکردنی فیلمی کینگ کۆنگ لەلایەن دەرھێنەر پیتەر جاکسۆن پەسەندکرا. جاکسۆن بەبەردەوامی کتێبی لەسەر کینگ کۆنگ دەخوێندەوە، بۆ ئەوەی زیاتر دەربارەی چیرۆکەکە شارەزابێت. لەسەرەتادا دەیانویست، زۆمبی بۆ ناو فیلمەکە دابنێن، وەک فیلمی Braindead بەڵام ڕەتکرایەوە. جاکسۆن لەگەڵ «ھارڤی وێنستەین»، کۆمپانیای فیلمەکانی میراماکس، کاری دەکرد، دواتر بۆ بڵاوکردنەوەی فیلمەکە کۆمپانیای سەدەی ٢٠ فیلمەکەی بەمەرجێک گرتە ئەستۆ، کە جاکسۆن کار بۆ دوبارەکردنەوەی فیلمی «ھەسارەی مەیمونەکان» بکات، بەڵام جاکسۆن فیلمەکەی ڕەت کردەوە. سەرئەنجام کۆمپانیای وێنەکانی گەردوون فیلمەکەی بڵاوکردەوە.\nفیلمەکە لە ٢٧ی حوزەیرانی ٢٠٠٥ خرایە بازاڕەکانەوە، یەکەم ترایلەری بەشێوەی ئۆنڵاین لە وێبسایتی Volkswagen کاتژمێر ٨:٤٥ خولەک بڵاوکرایەوە. ترایلەری فیلمەکە لە یەکێک لە شانۆکانی ئەمریکا دەرکەوت، بەھۆی ئەم فیلمە، فیلمی جەنگی جیھانەکان بۆ ٢٩ی حوزەیران دواخرا.\nلە باکووری ئەمریکا، کینگ کۆنگ لەسەرەتای چوارشەمە تێکرای ٩٬٧٥٥٬٧٤٥ میلیۆن دۆلار بوو، دوای کۆتای ھەفتە تێکرایی ٦٦٬١ میلیۆن دۆلار بوو. فیلمەکە لە باکوری ئەمریکا بەردەوام تێکرایی بەرز دەبوو، تا ٢١٨٬٠٨٠٬٠٢٥ گەیشت، بۆ بەرزی تێکرا بە پێنجەمیین فیلمی ساڵ دانرا. تێکرای فیلمەکە لە بۆکس ئۆفیس بۆ ٣٤٤٬٢٨٣٬٤٢٤ گەیشت، بەڵام لەھەموو جیھان بۆ ٥٦٢٬٣٦٣٬٤٤٩ گەیشت. فیلمەکە بە ١٠٠ میلیۆن دۆلار بۆ DVDs فرۆشرا، ئەم داھاتە بۆ ستۆدیۆکانی گەردوون بووە مێژوو. کینگ کۆنگ زیاتر لە ٧٬٦ میلیۆن DVDsی لێ فرۆشرا، بەتەنھا لە بازارەکانی ئەمریکا نزیکەی ١٩٤ میلیۆن دۆلاری بە فرۆشتن کۆکردەوە. تا ٢٥ی حوزەیرانی ٢٠٠٦ لە DVDs ٣٨ میلیۆن دۆلاری دروست کرد.\n^ "King Kong – DVD sales". BlogCritics.org. Archived from the original on October 14, 2007. Retrieved 2007-03-04. ١٤ی تشرینی یەکەمی ٢٠٠٧ لە وەیبەک مەشین، ئەرشیڤ کراوە.\n^ Wloszczyna, Susan (June 26, 2005). "King Kong goes digital". USA Today. Retrieved 2006-06-14.\n^ "2005 Worldwide Box Office". BoxOfficeMojo.com. Retrieved 2020-06-28.\nکۆمنزی ویکیمیدیا، میدیای پەیوەندیدار بە کینگ کۆنگ (فیلمی ٢٠٠٥) تێدایە.\nکینگ کۆنگ لە بنکەدراوەی ئینتەرنێتیی فیلمەکان\nکینگ کۆنگ لە TCM Movie Database\nکینگ کۆنگ لە بۆکس ئۆفیس مۆجۆ\nکینگ کۆنگ لە ڕاتن تۆمەیتۆز\nکینگ کۆنگ لە مێتاکریتیک\nوەرگیراو لە «https://ckb.wikipedia.org/w/index.php?title=کینگ_کۆنگ_(فیلمی_٢٠٠٥)&oldid=905894»\nفیلمە سەرکێشییەکانی دەیەی ٢٠٠٠\nئەو فیلمانەی لە نیوزیلاند گیراون\nئەم پەڕەیە دواجار لە ١٧:٤٤ی ٧ی شوباتی ٢٠٢٢ نوێ کراوەتەوە.


ڕۆمانی شه‌ربه‌تی ترس وچه‌ند سه‌رنجێك … سه‌دیق سه‌عید رواندزی – Dengekan\nbySadiq Said Rwandze\tApril 20, 2020\tGeneral, Literature\nدیارده‌ی ژن كوشتن، به پاساوی كڕینه‌وه‌ی شه‌ڕه‌ف و گێڕانه‌وه‌ی شكۆی كه‌سی و خێزانی بۆ بنه‌ماڵه، بووه‌ته نه‌ریتێك له كۆمه‌ڵگه‌ی ئێمه و ڕه‌گێكی مێژووی درێژی هه‌یه، كه وه‌ك به‌شێك له سیمایه‌كی میللی و خێڵه‌كی،نێو به‌شێكی كۆمه‌لگه ده‌بینرێت. دیارده‌یه‌ك كه تیایدا زۆرجار له په‌نای خۆشه‌ویستی به ناو ڕاسته‌قینه، ڕه‌گه‌زی مێ تیایدا ده‌بێته قوربانی و به مه‌رگی ئه‌و كۆتایی دێت. گه‌لێك جارئه‌م دیارده‌یه، وه‌ك تیمه‌یه‌كی نووسین ڕه‌نگدانه‌وه‌ی له دنیای چیڕۆك و ڕۆمانی كوردی هه‌بووه.كه خۆم وه‌ك خوێنه‌رێك ته‌نها له ماوه‌ی ئه‌و ساڵه‌ی ڕابردوودا، چه‌ندین ڕۆمان و چیڕۆكم خوێندونه‌ته‌وه، كه باسی ژن كوشتن به پاساوی شه‌ڕه‌ف له كۆمه‌ڵگه‌ی كوردی ده‌كه‌ن. وه‌لێ نایشارمه‌وه له به‌شێكی زۆری ئه‌و ده‌قانه‌دا، نووسه‌ری كورد نه‌یتوانیوه به شێوه‌یه‌ك به‌رجه‌سته‌ی ئه‌و ڕووداوانه بكات، كه كاتێ خوێنه‌ر ده‌یخوێنێته‌وه، هه‌ست بكات له به‌رده‌م گێڕانه‌وه‌یه‌كی واقیعی نییه، به‌ڵكو ڕۆمان ده‌خوێنێته‌وه. خوێنه‌ر كاتێ ڕۆمانی(زۆڵه‌كه‌ی ئه‌سته‌نبۆل) ده‌خوێنێته‌وه، به درێژایی گێڕانه‌وه‌ی ڕووداوه‌كه، به تاسه‌ی ئه‌وه‌یه بزانێت چاره‌نووسی ئه‌و ژنه چی ده‌بێت كه له‌لایه‌ن براكه‌یه‌وه لاقه ده‌كرێت و منداڵه‌كه‌ی له یه‌ك كاتدا، مسته‌فا هه‌م خاڵیه‌تی و هه‌میشی باوك.تا سه‌ره‌نجام له كۆتایی ڕۆمانه‌كه، ڕاستییه‌كان ده‌رده‌كه‌ون و به‌و هۆیه‌شه‌وه مسته‌فای برای كچه‌كه ده‌موده‌ست ده‌مرێت. له‌و ڕۆمانه‌شدا، ژنه لاقه‌كراوه‌كه، ده‌یه‌وێت منداڵه‌كه‌ی زگی له بار به‌رێت، وه‌لێ سه‌ره‌نجام په‌شیمان ده‌بێته‌وه و منداڵه‌كه گه‌وره ده‌بێت و له كۆتاییدا چیڕۆكی ڕاسته‌قینه‌ی ژیانی خۆی ده‌زانێت. ڕۆمانی (شه‌ربه‌تی ترس)یش، چیڕۆكی كچێك به ناوی (مه‌حبوبه‌ی نازدار)ده‌گێڕێته‌وه، كاتێ له‌لایه‌ن ده‌سگیرانه‌كه‌یه‌وه له په‌نای خۆشه‌ویستییه‌وه، ده‌ست درێژی ده‌كرێته سه‌رو لاقه‌ی ده‌كات. ئه‌ویش ناچاره، په‌نا ببانه به‌ر پزیشك و نه‌خۆشخانه‌ی نازه‌نین، بۆ ئه‌وه‌ی منداڵه‌كه‌ی نێو زگی له بار به‌رێت. ئه‌م ڕۆمانه، له چه‌ندین ڕووه‌وه ڕۆمانێكی نا ئستاتیكی ولاوازه. من وه‌ك خوێنه‌رێك كاتێ له خوێندنه‌وه‌ی بوومه‌وه، نائومێدییه‌كی گه‌وره دایگرتم، به‌وه‌ی كه چۆن نووسه‌ری چیرۆِكی(باوكی ناو ته‌له‌فۆن) ڕۆمانێكی بێ هێزو نا بابه‌تی له‌و شێوه‌یه‌ی نووسیوه!.كه هیوادارام ئاماژه نه‌بێت بۆ پاشه‌كشه‌ی نووسینی چیڕۆك و ڕۆمان، لای ئه‌و چیڕۆكنووسه دیاره. له‌م ڕۆمانه‌دا، خوێنه‌ر به‌ر چه‌ندان وێنه‌ی ناهونه‌ری، ده‌ربڕینی نابابه‌تی، بێ چێژو جوانی ده‌كه‌وێت. بونیادی گێڕانه‌وه به شێوه‌یه‌كه، ئه‌گه‌رچی به‌ش به‌ش كراوه، وه‌لێ له سه‌ر یه‌ك ڕیتمی گێڕانه‌وه ده‌ڕوات، كه وامان لێ ده‌كات هه‌ست بكه‌ین حیكایه‌ت و چیڕۆكێكی میللی و ئه‌فسانه‌یی ده‌خوێنینه‌وه نه‌ك ڕۆمان كه ژانری سه‌رده‌مه.ئه‌مه وێرای ئه‌وه‌ی له چه‌ندین شوێنی ڕۆمانه‌كه‌دا، به‌ر وێنه‌ی هاودژو گێڕانه‌وه‌ی هاودژ ده‌كه‌وین، كه پێ ده‌چێت به‌سه‌ر نووسه‌ری ڕۆمانه‌كه‌ش تێپه‌ڕیبێت وهه‌ستی پێ نه‌كردبێت. له هه‌ندێك شوێنی ڕۆمانه‌كه‌دا،گێڕانه‌وه و ده‌ربڕینه‌كان ده‌چنه ئاستێكی هێنده لاواز،وه‌ك ئه‌وه‌ی فلمێكی هیندی بینین وایه. ئه‌م جۆره ده‌ربڕینانه، له زمانی نووسه‌رێك ناچێت، كه ئه‌زموونێكی درێژو جوانی نووسینی چیڕۆك و گێڕانه‌وه‌ی هه‌یه، به‌ڵكو له ئه‌زموونی نووسه‌رێك ده‌چێت، كه تازه هاتبێته نێو دونیای نووسین و مه‌به‌ستییه‌تی هه‌رچۆنێك بێت شتێك بگێڕێته‌وه. بێ ئاگا له‌وه‌ی گێڕانه‌وه، هونه‌ره و ده‌بێ هێزی كێشكردنی خوێنه‌ری تێدابێت.لێره‌وه ئاماژه به چه‌ند لایه‌نێكی نا هونه‌ری ونا بابه‌تی ڕۆمانه‌كه ده‌ده‌ین:_\n*لا31نووسیویه‌تی:(وه‌ره خوات بمێنێ و خۆت مه‌كوژه). ئه‌م ده‌ربڕینانه، له هونه‌ری ده‌ربڕینی ڕۆمان ناچن و له ده‌یان شوێنی ڕۆمانه‌كه‌ش دووباره‌ی كردۆته‌وه، به‌بێ ئه‌وه‌ی هیچ جوانییه‌ك به گێڕانه‌وه‌كه بده‌ن. *لا38نووسیه‌یه‌تی:(مه‌حبوبه ده‌یگوت مردنی باوكم به مانای داڕووخانی سه‌قفی ماڵ به سه‌رم، كه‌س به‌كه‌وتنی ئه‌و سه‌قفه ته‌نها نابێت من نه‌بێت). ئه‌مه له كاتێكدا ڕۆماننووس خۆی له‌ڵاپه‌ڕه12ی ڕۆمانه‌كه‌یدا، نووسیویه‌تی:( ده‌زانم و ده‌كرێ مرۆڤ بێ باوك بێت!).واتا ئه‌گه‌ر باوكیشی نه‌بێت ئاساییه، ئیدی نازانم كه ئاسایی بێت، چۆن ئه‌و سه‌قفه داده‌ڕووخێت!. *لا39نووسیویه‌تی:(بینایه‌كی گه‌وره‌م بینی،واتابینای نه‌خۆشخانه‌كه‌ی دكتۆره نازه‌نین).\n*لا41ئه‌مجاره‌یان ده‌نووسێت:(نه‌خۆشخانه‌كه زۆر گه‌وره نه‌بووكه ئه‌مه‌ش جێگه‌ی خۆشحاڵی من بوو). *لا40نووسیویه‌تی:(ژنه ده‌رگاوانی نه‌خۆشخانه‌كه ناوی ست فه‌ریده‌بوو، مامۆستای فیزیا بوو). به داخه‌وه به‌شێك له ڕۆماننووسه‌كانی ئێمه، له كاتی دیاریكردن و پێدانی ڕۆڵی كاره‌كته‌ره‌كان له چیڕۆك و ڕۆماندا،ده‌كه‌ونه هه‌ڵه‌ی زه‌ق و نالۆژیكییه‌وه. هه‌موو نه‌خۆشخانه‌كانی كوردستان بگه‌ڕێیت، كارمه‌ندێكی ده‌رگاوانی نه‌خۆشخانه‌یه‌كی ولاده، نابینیته‌وه بڕوانامه و خوێنده‌واری هه‌بێت، چ جای بگات به مامۆستای فیزیا كه پسپۆڕییه‌كی ده‌گمه‌نه. ئه‌مه نیشانه‌ی بێ ئاگایی نووسه‌رانی ئێمه‌یه، له ژیانی كۆمه‌ڵایه‌تی و میللی كۆمه‌ڵگه‌ی ئێمه، به تایبه‌تی ئه‌وانه‌ی له هه‌نده‌ران ده‌ژین و له‌وێوه، چیڕۆك و ڕۆمان، له سه‌ر ژیانی كۆمه‌لگه‌ی خۆیان ده‌نووسن.\n*لا45نووسیویه‌تی:(شووی كردوودوومانگی نه‌برد، گوتی سگم هه‌یه وحه‌زده‌كه‌م كچم ببێت).ناكرێت نووسه‌رێك هیچ له‌باره‌ی ژیانی دووگیانی و لایه‌نی فسیۆلۆژی ژن نه‌زانێت، كه‌چی باسی بكات. ئاخر تا سه‌رووی سێ مانگ، نیشانه‌كانی دووگییانی هه‌ر هه‌ستیشی پێ ناكرێت، كه‌چی ڕۆماننووس نووسیویه‌تی كه‌متر له دوومانگ. *لا45نووسیویه‌تی:(تا ساڵێك په‌ڕۆ و لافیته‌ی ڕه‌شمان و له دیواره‌كه نه‌كرده‌وه). به مه‌رجێك هه‌موو پرسه‌یه‌ك له كۆمه‌ڵگه‌ی كوردی، ته‌نها هه‌فته‌یه‌ك ده‌خایه‌نێت.\n*لا55نووسیویه‌تی:(براكانم له ژووری حه‌مام گلۆپیان له‌سه‌ر ده‌كوژاندمه‌وه،ئاوی گه‌رمیان لێده‌گرتمه‌وه،شامپۆكانیان پڕده‌كردم له دۆشاوی ته‌ماته،میزیان به پێلاوه‌كانم ده‌كرد،ته‌باشیریان بۆ له جێی سووراوه‌كان دا ئه‌نام،مشكی تۆپیویان ده‌خسته نێو گیرفانی جله‌كانمه‌وه)من ده‌زانم، پیاوی كورد زۆرینه‌یان چه‌ند دڵڕه‌ق و نامیهره‌بانن به‌رامبه‌ر به خوشك و هاوسه‌ره‌كانییان، به‌ڵام ئه‌و هه‌موو زێده‌گۆییه له وه‌سفكردنی دڵڕه‌قی برایه‌ك به‌رامبه‌ر به خوشكه‌كه‌ی، نه هونه‌رییه و نه‌بابه‌تی،به‌ڵكو ئامانج لێی ته‌نها درێژكردنه‌وه‌ی لاپه‌ڕه‌كانی ڕۆمانه‌كه‌یه. سه‌یر له‌وه دایه، ئه‌وسێ برایه كه به‌م شێوه‌یه ئازاری مه‌حبوبه‌ی خوشكییان داوه، به قه‌ولی ڕۆماننووس هه‌ریه‌كه‌یان كادیرێكی دیاری حزبێكیش بووه!. له كاتێكداكادیری، هیچ نه‌بێت پله‌یه‌كی به‌رزی هوشیاریی و سیاسی و هزرییه، ئه‌گه‌ر كه‌میش بێت. *لا75:(ئه‌گه‌رچی نه‌خۆشخانه‌كه‌ی دكتۆره نازه‌نین،چه‌ندین نهۆم بووه‌و نهۆمێكی شاراوه‌شی بۆ له باربردنی منداڵان هه‌بووه، هه‌میشه‌ش جمه‌ی هاتووه، كه‌چی به گوێره‌ی ئه‌وه‌ی ڕۆماننووس له(لا75) نووسیویه‌تی، ته‌نها(3)دكتۆر(5) په‌رستاری هه‌بووه!.\n*لا78نووسیویه‌تی:(ئه‌و منداڵه، هی ئه‌و مێرده سه‌ر زله‌مه، خۆزگه پیاوه‌كه هینه‌كه‌ی تۆزێ زل بووایه،دكتۆره نازه‌نینیش له به‌ر پێكه‌نین قسه‌ی بۆ نه‌كراوه).ئه‌گه‌رچی ڕۆماننووس، گوایه له‌و ڕۆمانه‌یدا شكۆ بۆ ژن ده‌گێڕێته‌وه، وه‌لێ هه‌ر خۆی شكۆی ژنی شكاندووه، كاتێ هه‌موو خواسته‌كانی چووكێكی گه‌وره‌ی پیاوان كورتكردوونه‌ته‌وه.له‌و نامۆتریش ئه‌وه‌یه، كه دكتۆرێكی ژنیش له‌گه‌ڵ ئه‌و بۆچوونه دابێت و پێ بكه‌نێت.ئه‌مه ئه‌و تێگه‌یشتنه میللی و خێڵه‌كییه‌م بیر دێنێته‌وه، كه پیاوبوون به‌چووك پێوانه ده‌كه‌ن!. *لا83:(له‌و لاپه‌ڕه‌یه‌دا، ڕۆماننووس كاتێ باسی ئه‌وه‌مان بۆ ده‌كات كه دكتۆره نازه‌نین و مه‌حبوبه ده‌چنه‌وه ماڵ بۆ ئه‌وه‌ی په‌ساپۆڕته‌كه‌ی مه‌حبوبه بێنن) به شێوه‌یه‌ك گوزارشت له‌و چوونه ده‌كات, كه‌زۆر نابابه‌تی و نازمانه‌وانییه.چونكه دیمه‌نه‌كه، له ئه‌كشنی فلمێكی كۆمیدی ده‌چێت!\n*لا91نووسیویه‌تی:(مامه دكتۆركامه‌ران گوتی من ده‌چم پۆلیسێك هه‌ڵده‌بژێرم و گرێبه‌ستی له‌گه‌ڵ ده‌كه‌م له لقی پۆلیس). ڕۆماننووس واده‌زانێت سپاردنی ئه‌رك به پۆلیس، به هه‌ڵبژاردن و دیاریكردنه، نه‌ك ڕێوشوێنی یاسایی و كارگێڕی، پۆلیس هێزێكی فه‌رمییه و نیشانه‌ی هه‌بوونی ده‌سه‌ڵاته. ڕۆماننووس خۆی له ده‌ره‌وه ده‌ژیت و زۆر باش له ئه‌رك و پێگه و دیدی هاووڵاتییان بۆ پۆلیس ده‌گات، ئیدی دیاریكردنی ئه‌ركی پۆلیس به‌و شێوه ساده و هه‌ڕه‌مه‌كییه نییه، وه‌ك ئه‌وه‌ی ئه‌و باسی ده‌كات!. *لا88نووسیویه‌تی:(دكتۆرو سسته‌ره‌كان،به بینینی ئه‌و كوڕانه،(واتا سێ براكه‌ی نازدار)تووڕه‌بوون و مقه‌ست و په‌ڕۆی خوێناویی وجیهازی زه‌خت ومه‌مك مژه و دایبابیان تێگرتوون). ئه‌و ڕه‌فتارانه‌یان له نێو نه‌خۆشخانه‌كه كردووه. ڕۆماننووس بیری چۆته‌وه، پزیشك ده‌بێ چ جۆره كه‌س و مرۆڤێك بن. ئاخر ئه‌م ڕه‌فتارو كرده‌وانه‌ی ڕۆماننووس داویه‌تییه پاڵ پزیشكه‌كان، له كرده‌وه‌ی منداڵان ده‌چن.\n*لا97نووسیویه‌تی:_(براكانت ناخۆشییان كردووه هه‌ر ڕۆژه‌ی جامێكی نه‌خۆشخانه‌كه ده‌شكێنن).\n*لا124(دوای ئه‌وه‌ی سێ براكه‌ی مه‌حبوبه، به به‌نزین نه‌خۆشخانه‌كه ده‌سووتێنن و ئاگری تێ به‌رده‌ده‌ن، دكتۆره نازه‌نین دێت سه‌یری نه‌خۆشخانه سووتاوه‌كه‌ی ده‌كات، پاشان ده‌گه‌ڕێته‌وه شوقه‌كه‌ی، دووش ده‌كات!وه‌ك ئه‌وه‌ی هیچ ڕووینه‌دابێت.\n*لا125نووسیویه‌تی:( سه‌یره ده‌م و چاوی خۆیان نه‌شاردۆته‌وه). نازانم ئه‌گه‌ر كه‌سێك مه‌به‌ستی بێت تاوانێك ئه‌نجام بدات، چۆن ده‌م و چاوی ناشارێته‌وه. ڕه‌نگه ڕۆماننووس وابزانێت ئه‌وانه‌ی له كوردستان شوێنێك ده‌سووتێنن، زۆر به ئاسایی ئه‌و كاره وه‌رده‌گرن و ده‌یكه‌ن.\n*لا126نووسیویه‌تی:( سێ براكه، وا جوان سه‌یری كامێرای چاودێری ده‌كه‌ن، ده‌ڵێی وێنه بۆ په‌ساپۆڕت ده‌گرن). به‌مه‌رجێك ئه‌و كاته، كاتی سووتاندنی نه‌خۆشخانه‌كه‌یه.ڕۆماننووس نه‌یتوانیوه گوزارشت له دۆخی سایكۆلۆژی تاوانبارێك بكات، ئه‌و ساته‌ی تاوانێك ئه‌نجام ده‌دات.\n*لا:_126(كاتێ ئه‌فسه‌ری پۆلیس ده‌چێت بۆ گرتنی سێ براكه له دوای سووتاندنی نه‌خۆشخانه‌كه، پێیان ده‌ڵێت: خۆتان شوشتبا، بۆ ئه‌وه‌ی بۆنی به‌نزینتان لێ نه‌یه‌ت). ڕۆماننووس لێره، چ ڕۆڵێكی كاریكاتۆری به ئه‌فسه‌رانی پۆلیس داوه. ئاخر ئه‌گه‌ر تاوانبارێك تاوانێك بكات، ده‌چێته‌وه ماڵ و به ئاسانی لێی ده‌خه‌وێت؟!.ئه‌فسه‌ری پۆلیس به‌و زمانه میللی و نافه‌رمییه له‌گه‌ڵ تاوانبار ده‌دوێت؟!.\nوێرای ئه‌مانه‌ش، خاڵێك كه به پێویستی ده‌زانم باسی بكه‌م ئه‌وه‌یه، كه به درێژایی ڕووداوه‌كانی ڕۆمانه‌كه، ڕۆماننووس نه‌یتوانیوه ڕۆڵی كاره‌كته‌ره‌كان به پێی ئاستی تێگه‌یشتن و هوشیاریی كه‌سی وپه‌روه‌رده‌ییان وازی بكات. به درێژایی ڕۆمانه‌كه، كاتێ سه‌رنج له گفتو گۆو دیالۆگی نێوان دكتۆره نازه‌نین و نازدار ده‌ده‌ین، كه دووكاره‌كته‌ری سه‌ره‌كی ڕۆمانه‌كه‌ن، هه‌ست ناكه‌ین له به‌رده‌م گفتوگۆی نێوان پزیشك و ژنێكی قوربانی و لاقه كراوداین. به‌ڵكو واهه‌ست ده‌كه‌ین، له به‌رده‌م گفتو گۆی نێوان دوومنداڵ و دوو هه‌رزه‌كارداین، كه هیچ هونه‌رێكی بیركردنه‌وه و ده‌ربڕینی قسه نازانن.چونكه ئه‌وه‌نده قسه و گفتو گۆكان، كۆمێدی و نابابه‌تین. به داخه‌وه ئه‌مه گرفتی به‌شێكی زۆری ڕۆماننووسه‌كانی ئێمه‌یه، كه ناتوانن له پێگه و ڕۆڵی كه‌سه‌یتییه‌كان، له میانه‌ی گێڕانه‌وه‌ی ڕووداوه‌كان بگه‌ن. كاتێ كاره‌كته‌رێكی(پزیشك)مان هه‌یه، ئه‌وا ده‌بێ ئه‌و كاره‌كته‌ره وه‌ك پزیشكێك قسه بكات و ڕۆڵه‌كه‌ی ببینێت. ناكرێ كاره‌كته‌ر نه‌خوێنده‌وار بێت، كه‌چی وه‌ك ڕووناكبیرێك قسه بكات.بۆنموونه: مه‌حبوبه‌ی نازدار، كه ده‌ستدرێژی كراوه‌ته سه‌رو منداڵێكی بێ باوكی له زگدایه، به شێوه‌یه‌ك هه‌ڵسوكه‌وت ده‌كات و قسه ده‌كات، وه‌ك ئه‌وه‌ی هیچی لێنه‌كرابێت. له كاتێكدا قوربانییانی ده‌ستدرێژی سێكسی، ده‌كه‌ونه دۆخێكی ده‌روونی دژواره‌وه و شۆكێكی هێنده گه‌وره ده‌یانگرێت، كه توانای هیچ كارو چاڵاكییه‌كی ژیانیان نامێنێت. نامۆ ده‌بن و ده‌ڕووخێن، زۆرینه‌یان بیر له خۆ كوشتن ده‌كه‌نه‌وه. له كۆمه‌ڵگه‌ی ئێمه‌دا(كه ڕۆماننووسیش له شه‌ربه‌تی ترسدا مه‌به‌ستی كۆمه‌لگه‌ی كوردییه) ژنان به‌و حاڵه‌تانه، ده‌كه‌ونه گۆشه‌گیری و داڕووخانێكی گه‌وره. زۆرینه‌یان له به‌ر توانجی خێزان و كۆمه‌ڵگه خۆیان ده‌كوژن. كه‌چی سه‌یر له‌وه دایه، دواجار دكتۆره نازه‌نین زۆر به ئاسانی به نازدار ده‌ڵێت:(تۆ ده‌توانی بێیته‌وه ناو خێزانت.لا136). ئه‌گه‌ر كه‌سێك ئه‌و ڕووداوه تراژیدیه‌ی بینیبێت، ده‌توانێ سووك و ئاسان، ئیدی ژیان بكات؟ به‌تایبه‌تیش له كۆمه‌ڵگه‌یه‌كدا كه هه‌موو شه‌ڕه‌ف و پێگه‌ی كۆمه‌ڵایه‌تی و خێزانی و میللی و كه‌سی، له جه‌سته‌ی ژن و له جه‌سته‌شیدا، له شوێنێك ده‌یبیننه‌وه!؟. دواجار ده‌ڵێم، به‌رله بڵاوبوونه‌وه‌ی ڕۆمانه‌كه، له چه‌ندین شوێن، هه‌واڵی نووسین و بڵاوكردنه‌وه‌ی ڕۆمانی(شه‌ربه‌تی ترس)م بیست. بۆیه وه‌ك خوێنه‌رێك، به تاسه‌یه‌كی زۆره‌وه له هه‌وڵدابووم ڕۆمانه‌كه‌م ده‌ست بكه‌وێت وبیخوێنمه‌وه. وه‌لێ كاتێ له خوێنه‌وه‌ی بوومه‌وه، به‌ر شتێكی پێچه‌وانه‌تر كه‌وتم.له ڕوانگه‌ی منه‌وه وه‌ك خوێنه‌رێك، شه‌ربه‌تی ترس، له ڕۆمانی نووسه‌رێك ناچێت كه ئه‌زموونێك و ته‌مه‌نێكی له‌گه‌ڵ ژانری چیڕۆك و گێڕانه‌وه هه‌یه، به‌ڵكو له ئه‌زموونی كه‌سێك ده‌چێت، كه تازه نووسینی ڕۆمان تاقیده‌كاته‌وه و ئیدی هه‌ر مه‌به‌ستییه‌تی شتێك بنووسێت و بیگێڕێته‌وه. به بێ ئه‌وه‌ی شاره‌زاییه‌كی ئه‌وتۆی له بینای هونه‌ری ڕۆمان هه‌بێت. له‌ده‌یان شوێنی ڕۆمانه‌كه،به‌داخه‌وه به‌ر بۆچوونی نابابه‌تی، گوزارشتی كۆمێدی و گاڵته‌جاری، وێناكردنی هه‌زه‌لیانه ده‌بینه‌وه.من خۆزگه‌م ده‌خواست وه‌ها نه‌بووایه، ولێ واقیع شتێكه و خۆزگه‌ش شتێكی تر!.\n*په‌راوێز:_ شه‌ربه‌تی ترس، ڕۆمان، نووسینی:ئارامی كاكه‌ی فه‌لاح، بڵاوكراوه‌ی: ناوه‌ندی ڕۆشنبیریی ڕه‌هه‌ند_سلێمانی 2019…\nPrevious له كاره‌ساتی ئه‌نفالی شێخ وه‌سان و بالیسان خوشكه گه‌وره‌كه‌م وه‌ك پاڵه‌وان ده‌ركه‌وتووه\nNext ئەفسانە چییە؟-4- .. ڕێباز محەمەد جەزا


👁 ئەم بابەتە 11,011 جار بینراوە\n📅 22-03-2017 رێکەوت و رووداو (کڕۆنۆلۆژیا)\n📅 کاتی تۆمارکردن Mar 22 2017 9:25AM\n- گەورەترین گۆڕی بەکۆمەڵ لە ناوچەی (ئەلخەفسە)ی دەو [ زۆرتر... 👁] ✖ ✖ 1 7 ✔ 99% ✍ هـ.ب. 22-3-2017 9:25:58\n👁 ئەم بابەتە 13,479 جار بینراوە\n📅 29-03-2017 رێکەوت و رووداو (کڕۆنۆلۆژیا)\n📅 کاتی تۆمارکردن Mar 29 2017 8:50AM\n- لە درێژەی دادگاییکردنی تۆمەتبارانی کەیسی کەجەکە، [ زۆرتر... 👁] ✖ ✖ 4 4 ✔ 99% ✍ هـ.ب. 29-3-2017 8:50:41


ئه‌نفالستان – بەڵگەنامەی گەورەکردنی تەمەنی مندالان بۆ ئەوەی سزای لەسێدارەدان بیانگرێتەوە\nبەڵگەنامەی گەورەکردنی تەمەنی مندالان بۆ ئەوەی سزای لەسێدارەدان بیانگرێتەوە\nنیسان 18, 2015 Omer به‌ڵگه‌نامه لێدوان نووسین ناچالاککراوە لە بەڵگەنامەی گەورەکردنی تەمەنی مندالان بۆ ئەوەی سزای لەسێدارەدان بیانگرێتەوە\nبەرێوەبەرایەتی ئاسایشی گشتی\nبەرێز بەرێوەبەر :\nبابەت / رێنمایی دەربارەی كۆمەڵی ئختیالات\nفەرمانی زارەكیتان لە 25/12/1985\nئەم ڕێ و شوێنانەی خوارەوە كە تەواو باوڕ پێكراون د\nەگرینەبەر بۆ هەواڵەكردنی تۆمەتباران بە گروپە دوژمنكارەكانەوە\nیەكەم / لێستێك ناوی سەد و شەست و نۆ تاوانبار لەخۆ دەگرێت كە لە سێدارەدان دەیان گرێتەوە لە گروپی یەكێتی نیشتیمانی كوردستان كە بەشداریان كردووە یاخود تاوانیان جێ بەجێ كردووە و زیاتر ، دوو چاودێری پۆلیسیش دەگرێتەوە كە هیچ تاوانێكیان ئەنجام نەداوە\nدووەم / لیستێك ناوی سی و شەش تاوانباری تێدایە كە لەسێدارەدان دەیان گرێتەوە لە گروپەكانی بەرەی جود كە تاوانیان ئەنجام داوە یاخود ئەنجامیان نەداوە\nسێیەم / لیستێك ناوی نەوەد و شەش تاوانباری تێدایە كە لە سێدارەدان نایان گرێتەوە لە گروپی یەكێتی نیشتیمانی كوردستان لەوانەی هیچ تاوانێكیان ئەنجام نەداوە\n1-دورخستنەوەی خێزانی لەسێدارەدراوەكان وە هەموو تاوانبارەكان لەدەرەوەی ناوچەی ئۆتۆنۆمی (ناوچەكانی ناوەڕاست و باشور) لەگەڵ ڕەخساندنی هەلی كار بۆیان وە نیشتەجێ كردنیان لە شوێنی دیاری كراودا وە لێسەندنی هەموو تایبەت بە خۆیان .\n2- بەشێك لەوانەی لێرە لە سێدارە دەدرێن تەمەنیان نایاسایی یە بۆ لە سیدارەدانیان، بۆیە چاوەرێی لیژنەی پزیشكی دەكەین بۆ زیادكردنی تەمەنیان .\n3- رێكخستنی فۆرمێك بۆهەریەكەیان بۆئەوەی تەواوی زانیاریەكانیان كە پەیوەستە بەخزم‌و كەسوكاریانەوە سەربازن یان لەناوهێزەكانی ناوخۆدان یان لەناو رێكخستنەكانی حزبی پێشەوادان یان دامودەزگاكانی تر.\n4- دەشێت جێبەجێ كردنی لەسێدارەدانیان لەدەرەوەی ناوچەی ئۆتۆنۆمی بێت ئەوانەی پەیوەندیدارنین بە ئاسایشی ئۆتۆنۆمییەوە لەترسی دزەكردنی زانیاری لەوانەیە كاری لەوجۆرەش ببێت لەلایەن گروپی تێكدەرانەوە سەبارەت بەوانەی دەستیان بەسەرداگیراوە .\n5 هەندێك لەوانەی گیراون برایان سەربازە و هەندێكیان خزمی شەهیدو بەعسین .. چاوەرێین رێنمایین لەبارەیانەوە .\n6- چاوەروانی لیژنەین رێنمایمان پێبدات سەبارەت تۆمەتبار (سوارە غەریب) كە بەوتەی خۆی هاوكارە لەگەڵ ئاسایشی بەغداد . لیژنەیەكی لێكۆلینەوە بۆ ئەوبابەتە. بۆزانیاریتان 16 شاهید لە هێڵی رێكخستنەكان جەخت دەكەنەوە لەسەرئەوەی هەستاوە بەلێدانی سەیارەیەكی نەژدەو پەیوەندیشی بە گروپی یەكێتی نیشتمانی كوردستان/ هێڵی تیرۆرەوە هەیە .\n7- ئەوانەی لێرە گیراون، ژمارەیەكی كەمیان برای یەكترین .. پێشنیارو رێنمایتان لەبارەیانەوە چیە ؟\nبۆ ئاگاداریتان لەگەڵ رێزدا\nرائیدی ئاسایش رائیدی ئاسایش مقدمی ئاسایش\nبەریوەبەرایەتی فریاكەوتن یاریدەدەری سیاسی بەریوەبەری ئاسایشی دوكان


شوێنەوارە بەجێماوەکان لە ئایینی زەردەشتیدا (٣)\nسارا سه‌ردار 18/06/2022 - 11:50 كوردستانی باشوور\nشوێنه‌وارەکانى به‌جێماوه‌ى ئایینى زه‌رده‌شتى، دابه‌ش به‌سەر دوو ده‌سته‌دا دابەش ده‌كرێن:\nیه‌كه‌م- شوێنه‌وارى به‌جێماوه شوێنه هه‌ڵكۆڵراوه‌كانن، واتا ئه‌وانه‌ى كه له‌ناو شاخه‌كان و له‌سه‌ر پارچه به‌ردى گه‌وره‌وه له لایه‌ن كه‌سانی شاره‌زا و پسپۆڕ و هونەرمەند و ئەندازیار دروست كراون، به داتراشه‌وەكان به‌ناوبانگن، كه ئه‌م ده‌سته شوێنه‌واره تایبه‌ت بووه به ناشتنى ته‌رمى پاشاكان و كه‌سایه‌تییه پایه به‌رزه‌كانى ئه‌م ئایینه. هۆكارى ناشتنى ته‌رمه‌كان له‌م جۆره شوێنانه بۆ ئه‌وه ده‌گه‌ڕێته‌وه، كه له نه‌ریته‌كانی ئایینى زه‌رده‌شتى مردوو له‌ناو خاك نانێژرێت، ئه‌مه‌ش هۆكارێكه بۆ پاراستن و پیسنەبوونی خاك، كه یه‌كێك له سێ پێكهاته سه‌ره‌كییه‌كان و گرنگى ژیانه، ئه‌م ده‌سته شوێنه‌واره (گۆڕ دخمه)ی پێ ده‌گوترێ.\nگۆڕ دخمه جۆرێكه له بیناسازى له لاپاڵ و كه‌ند، كه لە شارستانیەتی زەردەشتیدا بۆ ناشتنى مردووه‌كان دروست كراون، ئه‌م شوێنه له راستیدا ئارامگەیه‌ك بووه، كه له‌ناو چیا و لاپاڵ، به شێوازى ژوورێك یان چه‌ندین ژوور دروست كراوه، كه شوێنى یه‌ك یان چه‌ندین گۆڕ له خۆى ده‌گرێت و شوێنى دانیشتن و دانانى كه‌لوپه‌ل و به‌ڕێوه‌چوونى رێوڕه‌سمى ئایینییشى تێدا ده‌بوو.\nسه‌باره‌ت به مێژووى دروستبوونى گۆڕ دخمه، بیروڕای جیاواز هه‌یه، به‌ڵام به شێوازى گشتى و به‌پێی دۆزراوه شوێنه‌وارییه‌كان و لێكۆڵینه‌وه مێژووییه‌كان، ئه‌م جۆره گۆڕانه بۆ سێ بەش دابه‌ش ده‌بن-\n١- سه‌رده‌مى پێش میدییه‌كان و خودی میدییه‌كان.\n٢- سه‌رده‌مى ئه‌خمینییه‌كان.\n٣- سه‌رده‌مى پاش ئه‌خمینییه‌كان.\nسه‌باره‌ت به سه‌رده‌مى پێش ماده‌كان، ده‌توانین ئاماژه به‌و گۆڕه دخمه‌ییانە بكه‌ین كه له ناوچه‌كانى نیشته‌جێبوونى (ئورارتییه‌كان) واتا نزیك ده‌ریاچه‌ى وان دۆزراوه‌ته‌وه و بۆ هه‌مان مه‌به‌ستى ئاماژه‌پێكراو، دروست كراوه و به‌كار هاتووه.\nله‌پاش ئورارتییه‌كان، جۆرى پێشكه‌وتوو و گه‌شه‌سەندووى گۆڕ ده‌خمه له سه‌رده‌مى میدییه‌كان دۆزراوه‌ته‌وه و له ڕووى دیزاین و بیناسازى، پێشكه‌وتنى به‌رچاوى به‌خۆیه‌وه بینیوه و دیاره كه تایبه‌ت بۆ كه‌سانى دیاریكراو دروست كراوه.\nله سه‌رده‌مى ئه‌خمینییه‌كان، دیزاینى گشتیى گۆڕی دخمه له دیوى ده‌ره‌وه به شێوازى خاچ دروست كراوه، كه له به‌شی سه‌ره‌وه‌ى خاچه‌كه نه‌خشی تایبه‌ت به ئا‌هوورامه‌زدا و فه‌روه‌هه‌ر و ئاته‌شدانێك هه‌ڵكۆڵدراوه و له نه‌خشه‌كه و به‌پێی نووسینه‌كانى سه‌ر نه‌خشه‌كه دیاره، كه تایبه‌ت به پاشا دروست كراوه.\nله كۆتایی سه‌رده‌مى ئه‌خمینییه‌كان، كه هاوكات بوو له‌گه‌ڵ هێرشى ئه‌سكه‌نده‌رى مه‌كدۆنى بۆ سه‌ر ئێران و هاتنه سه‌ر كارى هه‌ردوو ده‌سه‌ڵاتدارى (سلوكییه‌كان و ئه‌شكانییه‌كان) ئایین رۆڵى كه‌متری هه‌بوو له ده‌سه‌ڵات، به‌تایبه‌ت ئه‌وه‌ى كه زانیارییه‌كى ته‌واو و پشتڕاستمان نییه سه‌باره‌ت به ئایینى ئه‌م دوو زنجیرە حوكمدارییه، بۆیه دروستكردن و دۆزینه‌وه‌ى گۆڕى دخمه وه‌كوو سه‌رده‌مانى پێشوو نه‌بووه، به‌ڵام له‌گه‌ڵ هاتنه سه‌ر كارى ساسانییه‌كان و به فه‌رمى ناساندنى ئایینى زه‌رده‌شتى، دروستكردنى گۆڕ دخمه جموجۆڵى به‌خۆیه‌وه بینیوە، به‌ڵام هه‌ر نه‌ده‌گه‌یشته سه‌رده‌مى ئه‌خمینییه‌كان.\nله نموونه‌كانى گۆڕ دخمه له كوردستان، ده‌توانین ئاماژه به شوێنه‌وارى (ئه‌شكه‌وتى قزقاپان) بكه‌ین، ئه‌م شوێنه‌واره ده‌كه‌وێته ناوچه‌ى چه‌مى ره‌زان له‌نێوان سلێمانى و سوورداش و نزیكه له گوندى زه‌رزى، ئه‌م گۆڕه به به‌رزایی 10 كم له‌ناو شاخ هه‌ڵكه‌ندراوه.\nئه‌شكه‌وته‌كه ده‌رگایه‌كى بچووكى هه‌یه، كه ده‌چێته ناو ژوورێك كه سێ گۆڕی تێدایه به به‌رزیى یه‌ك مه‌تر، دیوى ده‌ره‌وه‌ى ئه‌شكه‌وته‌كه به شێوازێكى تایبه‌ت و به‌رجه‌سته نه‌خشی بۆ كراوه و نه‌خشه‌كه بریتییه له دوو دینگەى گه‌وره، كه هه‌ر دوو لاى ژووره‌كه‌یان گرتووه و له ناوه‌ندى ئه‌م دوو دینگەیە دوو پیاو راوه‌ستاون، كه كه‌وانه‌كانیان له‌سه‌ر زه‌وى داناوه و ده‌ستیان به‌رز كردووه‌ته‌وه و له پێشیان ئاگردان دانراوه، جێی ئاماژه‌یه، له سووچێكى دیوی ده‌ره‌وه‌ى ئه‌شكه‌وته‌كه، هێماى زه‌رده‌شتى (فه‌روه‌هه‌ر) نه‌خشێنراوه، كه به وته‌ى هه‌ندێ له مێژوونووسان و شوێنه‌وارناسان، كۆنترین نه‌خشی فه‌روه‌هه‌ره، كه له‌سه‌ر به‌رد هه‌ڵكۆڵدرابێت.\nبه‌پێی سه‌رچاوه شوێنه‌وارییه‌كان، مێژووى ئه‌م شوێنه‌واره بۆ 600- 550 پێش زایین ده‌گه‌ڕێته‌وه، واتا سه‌رده‌مى میدییه‌كان و كۆمه‌ڵێك له مێژوونووسان له‌و بڕوایه‌دان، كه ته‌رمى كه‌یخوسره‌وى پاشاى ماد له‌وێ نێژراوه.\nشایانى باسه، ناوى (قزقاپان) هیچ په‌یوه‌ندییه‌كى به شوێنه‌واره‌كه و نه‌خشه هه‌ڵكۆڵدراوه‌كه‌یەوە نییه، به‌ڵكوو ئه‌مه وشه‌یه‌كى توركییه، به ماناى (كچ ڕفێن) دێت و له سه‌رده‌مى عوسمانییه‌كان له‌سه‌ر ئه‌م ئه‌شكه‌وته دانراوه، به‌ڵگه‌ش بۆ ئه‌مه ئه‌وه‌یه، كه له‌و سه‌رده‌مه‌دا ناوی زۆربه‌ى ناوچه‌كانى كوردستان به ناوى توركیى عوسمانى گۆڕدراون.\nدووەم- جۆری دووه‌می ئاسه‌واره به‌جێماوه‌كان له ئایینى زه‌رده‌شتى ئه‌وانه‌ن، كه بنیات نراون، واتا به كه‌ره‌سته‌وه و له‌سه‌ر زه‌وى له لایه‌ن وه‌ستاى شاره‌زا و كارامه دروست كراون و به بینا ناویان ده‌هێنرێت، ئه‌م جۆره بینایانه زیاتر بۆ لایه‌نى ئایینى به‌كار هاتوون، وه‌ك په‌ر‌ستگە، كه په‌ر‌ستگەى تایبه‌تى ئایینى زه‌رده‌شتیى (ئاته‌شكه‌ده)ى پێ ده‌گوترێ.\nوشه‌ى ئاته‌شكه‌ده به ماناى شوێنى داگیرساندن و پاراستنى ئاگرى پیرۆزى ئایینى زه‌رده‌شتییه، كه له لایه‌ن پیاوانى ئایینى به ناوى (مۆغ) داده‌گیرسێت و ده‌پارێزێت، زۆر جار ئه‌م شوێنه بێجگه له مه‌به‌ستى ئایینى، وه‌كوو فێرگه یان شوێنى كۆبوونه‌وه یان تیماركردن، به‌تایبه‌ت بۆ نه‌خۆشه ده‌روونییه‌كان به‌كار هاتووه.\nبه‌پێی به‌ڵگه شوێنه‌وارییه‌كان، مێژووى دروستبوونى ئاته‌شكه‌ده بۆ سه‌ده‌ى چواره‌مى پێش زایین ده‌گه‌ڕێته‌وه و وا باس ده‌كرێ، كه پێشتر رێوڕه‌سمه ئایینییه‌كان له شوێنى به‌رز و كراوه جێبه‌جێ ده‌كران.\nئاته‌شكه‌ده له ڕووى دیزاین و هه‌یكه‌ل، بینایه‌كى سێجاى گومه‌ز داره، كه له چه‌ندین ژوورى جیاواز پێك هاتووه و هه‌ر یه‌كه‌ی بۆ مه‌به‌ستێك به‌كار هاتووه، پیرۆزترین شوێنى ئاته‌شكه‌ده ئه‌و ژووره‌یه كه ئاگری تێدا داده‌گیرسێت و ده‌پارێزرێت و دیواره‌كانى به شێوازى كون كون دروست كراون، بۆ ئه‌وه‌ى سه‌ردانكه‌ره‌كان له دووره‌وه بتوانن ئاگری پیرۆز ببینن. به وته‌ى سه‌رچاوه‌كان، ئاگره پیرۆزه‌كان له رووى گرنگییه‌وه دابه‌شی سەر سێ گرووپ ده‌بن:\nا- (ئاته‌ش به‌هرام) كه پێك هاتووه له شازده ئاگرى جیاواز، وه‌كوو ئاگرى ناو ماڵ، یان ئاگرى كووره و هتد، كه له‌پاش جێبه‌جێكردنى رێوڕه‌سمێكى ئایینیى پاكوخاوێن ده‌كران و بۆ ئه‌نجامى فه‌ریزه‌ى ئایینى گونجاو ده‌بوون.\nب- ئاگرى (ته‌قدیس ئادۆران) كه پێك هاتووه له هه‌ڵبژارده‌ى چوار ئاگر و رێوڕه‌سمى پیرۆزكردن و له ئاته‌شكه‌ده دانان.\nج- ئاگرى (دادگا)یه، كه ته‌نیا ئاگرێكى نێو ماڵه، كه له لایه‌ن پیاوانى ئایینى پیرۆز كراوه، جیاوازییه‌كه‌ى ئه‌مه‌یه، كه له لایه‌ن هه‌ر كه‌سێك ده‌پارێزرێت و ده‌كرێ دار و بۆنى خۆش له‌سه‌رى دابنرێت، ئه‌م ئاگره له دوو شوێن هه‌ڵده‌گیرسێت، یه‌كیان ئاته‌شكه‌ده گشتییه‌كانه و دووه‌م ژوورێكى بچووك، كه پاسه‌وانى تایبه‌تى هه‌بێت.\nیه‌كێك له نموونه‌كانى ئاته‌شكه‌ده له هه‌رێمى كوردستان، شوێنه‌واری (خانى ده‌ربه‌ند، یان ئاته‌شكه‌ده‌ى زه‌رده‌شتییان)ە، كه ده‌كه‌وێته قه‌زاى ده‌ربه‌ندیخان، له كه‌نار رووبارى ده‌ربه‌ندیخانه و نزیكه له به‌نداوى ده‌ربه‌ندیخان، كه له لایه‌ن خه‌ڵكى ناوچه‌كه به (كه‌مپى خواروو) ناسراون، به‌ڵام ئێستا به ناوی (خانى ده‌ربه‌ند) ناسراوه.\nسه‌باره‌ت به وشه‌ى خانى ده‌ربه‌ند، شوێنه‌وارناس شوان محه‌مه‌د هه‌ورامى، ئاماژه به گۆڕانكارییه‌كانى پاش هاتنى ئایینى ئیسلام بۆ ناوچه‌كانى ژێر كاریگه‌ریى ئایینى زه‌رده‌شتى ده‌كات و ده‌ڵێ: "له‌گه‌ڵ هاتنى ئایینى ئیسلام و روودانى گۆڕانكارى له‌سه‌ر سیاسه‌تى ناوچه‌كه، بێ گومان هه‌ندێ له‌م پەرستگایانه گۆڕدراون بۆ مزگه‌وت و ئه‌وانه‌ى كه گه‌وره‌ترن ده‌كرێن به شوێنى مانه‌وه‌ى سوپا و كاروانسه‌را و خان و هه‌ندێكیشیان كراون به موڵكى گشتى، ئه‌م شوێنه‌واره‌ش بێبه‌ش نه‌بووه له‌م بابه‌ته و دیاره وه‌كوو خان سوودی لێ وه‌رگیراوه، بۆیه ناوی گۆڕاوه به خانى ده‌ربه‌ند".\nمێژووى ئه‌م ئاته‌شكه‌ده‌یه بۆ سه‌رده‌مى ساسانییه‌كان ده‌گه‌ڕێته‌وه و به‌شێكى زۆرى شوێنه‌واره‌كه وه‌كوو خۆى ماوه‌ته‌وه، هه‌رچه‌نده به بۆنه‌ى ئه‌و نۆژه‌نكردنه‌وه‌یەى كه بۆ كراوه، كه به شێوازى ته‌واو زانستى نه‌بووه، هه‌ندێ ده‌ستكاریى كراوه، به‌ڵام هه‌ر له‌و به‌شه‌ى كه هى سه‌رده‌مانى كۆنه و وه‌كوو خۆى ماوه‌ته‌وه، له هێڵكارییه‌كه‌ى ته‌واوى تایبه‌تمه‌ندییه‌كانى بینایه‌كى ئایینى زه‌رده‌شتى تێدا به‌دی ده‌كرێت.


ئەنفال مەرگی لەسەرخۆی گەلێك بوو جار جارە لەسەر خۆو جاری دیش شێتانە , ئەو تراژیدیای مەرگە 196 ڕۆژی خایاند و درێژ بوەوە بۆ ناو هەموو لایەنەكانی ژیانی ئەواەی بەر شاڵاوەكەی كەوتن , ئەوەشی بە ڕێكەوت ڕزگاری بوو لێی, دەردو مەینەتەكانی بەشێوەو شێوازی دی ئەنفالی كرد, شوێنەواری لەسەر سەرتاپای ژیانی ئەم گەلە لە دوای خۆی دانا, ڕژێم شەوی دەدایە دەم ڕۆژەوە بۆ قەسابیكردنی لادێنشیینەكان كوردستان بە هەموو پێكهاتەكانییەوە و سوتاندنی خاك و وێرانكردنی ئاوەدانی و وشككردنی سەوزایی و كانیی و نەهێشتنی مرۆڤێك بە ناوی هاووڵاتی كوردستانەوە بە تایبەتیش كورد, سوپای عێراق لە سەرباز و جاش بە خەفیفەو مەفرەزە تایبەتییەكانەوە وەك حەزییایەكی چەند سەرەی ئەفسانەكان لە هەرچوار لاوە پەلاماری تەواوی لادێكانی كوردستانیان دەدا, ئەوەی بەر كەوت و ڕِزگاری نەبوو لەو ڕۆژەوە قوتی داو ببڕیای ببڕای نەیانمان بینییەوە, هەموو چركە و لەحزەو سات و ڕۆژەكانی ئەو ئۆپەراسیۆنە شومە, مەرگەساتێكی ترسناك بوو بۆ خۆی, ڕۆژگارەكانی پاشیشی ژیانی ناو مەرگەساتەكانی تۆپزاو و نگرەسەلمان, چاڵ و پەناگای گولەبارانكردنی بە كۆمەڵی ئەنفالكراوان هەموو مێژویەكی دانەبڕاون لە یەكتر , مێژوویەك بوو پڕ لە یاداوەری مەرگ و تاوان, جێی خۆیەتی یادی هەموو ئەو تاوان و كارەسات و قوربانیانە بكرێتەوە كە لەماوەی ئەو حەوت مانگەدا ئەنجام درا, ئەوە مێژوییەكی ترسناك و پڕ تاوانە, ئەوەی لە ناوییا نەژیابێت, ئەوەی بە چاوی خۆی وێنە ترسناكەكانی نەبینیبێت, ئەوەی ئێش و ئازارەكانی نەچەشتبێت, ئەوەی ئەوەی ڕۆژی نەدابێتە دەم شەوەوە بۆ بینینەوەی خۆشەویستەكانی, ئەوەی بە پێی خۆی ڕزگار نەبووبێت , ناتوانێت وینەی چیرۆكەكانی ئەو مەرگە ساتە بكێشێت, ئاخر خەیاڵدانی بڕ ناكات و ناتوانێت وێنای كارەساتەكانی, ئێش و ئازارو دڕندەییەكانی بكێشێت , ئەمە لە خەونی شاعیرانە زۆر ئەولاتر و دوورترە, ئەوە جیهانی مەرگەساتی جینۆساید و كۆمەڵكوژییە كە ناوی ئەنفالە.\nهاوكات ناشتوانرێت هەموو ڕۆژەكانی ئەنفال, بكرێت بە شین و شەیپوری یاداوەرییەكانی, چونكە فەزایەك بۆ ژیان , كاتێك بۆ بیركردنەوە و هەنگاو نان بۆ ئایندە و دواڕوژ, زەمەنێك بۆ ساڕێژكردنەوەی زامەكان و هەڵسانەوە و دەستپێكردنەوەی ژیان, چركە ساتێك بۆ ژیانی دوا ڕۆژ و زیندوبونەوە نامێنێت, لە بیركردنەوەی یاداوەرییەكانیش مانای لە بیركردنی تاوان , لە یاد كردنی خیانەت , لە بیر كردنی مێژووی تاڵ و شكستەكانی ڕابردوو دێت , گەلێكیش ڕابردووی كارەساتەكانی لە بیر بكات, مانای ڕازییە بە كوشت و بڕەكانی داهاتووش, مانای ملكەچ دەكات بۆ زەلالەت و قەسابیەكان, لەبیركردنی یاداوەرییەكان یانی دەست ئاواڵە كردنی داهاتووە بۆ دوبارە بوونەوەی كارەساتە ترسناكەكان, یانی نرخ نەدانە بە زاكیرەكان, یانی هاندانی دوبارە بونەوەی قەسابخانەكانە, بۆ ئەوەی داهاتوو, مەرگە سات و قەسابی كردنەكانی خۆمان لە یاد نەچێت, بۆ ئەوەی ئێسكەكانمان لە بیابان و ناو حەوزی تێزابەكان دەركەینەوەو تف لە حەجاج و حەجاجیەكان و هاورەفتارەكانیان بكەین, پێویستمان بەوە هەیە لە ڕێگەی یاد كردنەوەی ئەنفالەوە خۆمان وەك گەلێكی بەردەوام لە پرسە و خەبات كەر بۆ دواڕۆژێكی ڕۆشن دانێین , گەلێك ئامادەیی ئەوەی هەیە ڕابردووەكان خۆی بخوێنێتەوە بۆ هەنگاوەكانی داهاتوو, ئێمە چاومان لە داهاتووە, بۆیە ڕابردوو دەخوێنیینەوە بۆ ئەوەی داهاتویەكی ڕون و گەش دابینبكەین بۆ نەوەكانی داهاتوو , دەنا دەزانین رابردوو بە خۆشەویستانمانەوە ناگەڕێتەوە, دەبێت نیشتمان لەسەر شوێنەواری گۆرستانەكانی ئەنفال بنیات بنێینەوە كە نەكرا , هەرچەندە بوونی تاوانبارانی كورد لە ناومان بەردەوام ئازاری دەروونیمان زیاد دەكات و یادكردنەوەكانمان كاڵە كەنەوە, بەردەوام ئازارمان دەدەن, وەلێ بێ یادكردنەوەش تاوانباران رزگاریان دەبێت لەو رۆژەی تێیایدا نەفرەت دەكرێن, ئەو رۆژە بۆ تاوانباران و داڵدەدەران و گەندەڵكاران بووە دۆوەخی ئەنفال, لەو رۆژەدا دادگایەكی نا فەرمی دەكرێن, لەو رۆژەدا ئەنفالكراوان دێنەوە چیرۆكی ئەنفالكردنیان دەگێڕنەوە, بۆیە دیاریكردنی ئەو رۆژە گرنگ و پێویست بوو.\nشێخ وەسانان و بادینان و سەردەشت یەكەم شارو ناوچە بوون, بەر لێدانی چەكی كیمییاوی كەوتن لە كوردستان, بەڵام هەڵەبجە كرا بە ڕۆژی شەرمەزاركردنی چەكی كیمیاوی لە كوردستان, لە جیهانیش وەك یەكەم شاری قوربانیدەری چەكی كیمیاوی چووە مێژوەوە لە رێگای پەرتووكی گینزەوە, دەشمانەوێت بیكەین بە ڕۆژی قەدەغەكردنی چەكی كیمیاوی لە هەموو جیهان لە داهاتوو , چونكە قەبارەی زیانەكانی گەورەتر بوو لە هەمووان و تاوانەكانی تر و ناسراوتر تربوو لەوانی پێشوتر و دواتر هەر بۆیەشە خرایە پەرتوكی گینسەوە لە ساڵی 2007 ەوە, هەموو تاوانێكی مەزن لە سەر ئاستی گەل, پێویستە ڕۆژێك هەبێت بۆ یادكردنەوەی, بوونی ڕۆژێكی وا گرنگە بۆ ناوەندیدان بە یادەوەریەكە, هەروەها گرنگیشە بۆ بەردەوام هێشتنەوەی لە زەینی نەوەكانی داهاتوو و باشتر كردنی باری ژیانی ئەوانەی پەیوەستن بەو تاوانەوە و قوربانین, ئەنفالیش بەهەمان شێوە دەبێت ڕۆژێك تیایدا دیاری بكرێت بۆ یادكردنەوەی ئەو تاوانە كە زیاتر لە 10% ی گەلەكەمانی تێدا كوشت و بڕكرا, نە یەكەم ڕۆژی و نە دوا ڕۆژی ئەو تاوانە, تیایدا ئەو زیانە گەورەیەی نەبووە تا دیاری بكرێن بەو ڕۆژە , گەورەترین قەبارەی كارەساتەكە لە پرۆسەی ئەنفالی گەرمیان ئەنجامدرا ( دیاری كردنی ئەو ژمارانەی ڕژێم بۆ ئەنفالەكانی دیاریكردووە بە كارێكی باش نازانم , بەڵكە ئەنفالەكان پێویستە بە ناوی ناوچەكانیانەوە ناو زەد بكرێن).\nئەنفالی گەرمیان كە لە ڕۆژی ڕەشی 7 نیسان یادی دامەزراندنی پارتی بەعس دەستی پێكرد و لە 20-4 كۆتایی پێهات, وەك بەعس ئاسا دڕندانەترین قۆناغی ئەنفالەكان بوو , هەرچەندە لەم شاڵاوەیان بە لێدانی چەكی كیمیاوی دەستی پێنەكرد وەك زۆری ئەوانی دی " لە تازەشار بەكار هات ", كە سەرجەمیان بە لێدانی چەكی كیمیاوی دەستیان پێكرد , وەلێ پێدەشتەكانی گەرمیان ئەو جوگرافیایە نەبوو بۆ بەرەو ڕوبونەوەی سوپای بەعس و خیانەتی عەوامفریوانەی جاشەكان بونە هۆی ئەوەی زیانەكان گەورە بن, لەگوندی تازە شار پێشمەرگەكانی ینك و حشع قوربانی گەورەیان دا, بەڵام نەتوانرا پێش بە هێرشەكان بگرترێت , قەبارەی سوپای هێرش بەر گەورەتر بوو لە توانای بەرەنگاربوونەوە , كە پێشر لە دوو پرۆسەی ئەنفالدا تێسرەواندنی كاریگەریان بەر كەوت, زیانی گەورەی ئۆپەراسیۆنەكانی ئەنفال لەپرۆسەی ئەنفالی گەرمیان و لە ڕۆژەكانی 13-14-15—4-1988دا بوو , بە تایبەتیش ڕۆژی 14-4 , زیانەكانی ئەو ڕۆژانەی كارەساتەكە گەورەترین و زۆرترین زیان بوون كە بە سێیەك بۆ نیوەی كۆی قوربانیەكانی هەموو تاوانی ئەنفال مەزەندە دەكرێت , شەوی 13لەسەر 14 ی 4 بازنەی ئابلوقەدانی خەڵك تەسككرایەوە, لە ملەسوورە زۆربەی خەڵكەكە تەسلیمكرانەوە , لە ڕۆژی 14 نیساندا لەهەردوو گوندی ملەسورەو كوڵە جۆی حاجی حەمەجان زۆربەی خەڵكی ناوچەكە پاش تەنگكردنەوەی بازنەی ئابلوقە لەسەریان هەموویانیان كۆكردەوە و ئەنفالیانیان كرد, جاشەكان ڕۆڵی كارایان هەبوو لە ئەنفالكردنی ئەو خەڵكە , بەو هانیانیان دا تەسلیم بنەوە, لەو ڕۆژەدا نزیك بە 20000 خەڵكی ناوچەكە كە بەشی زۆریان ژن و مناڵ و پیر و پەككەوتە بوون كۆكرانەوە و بە ئیڤای سەربازی و تراكتۆرو ئۆتۆمۆبێلی هاووڵاتیانی ئەنفالكراو گواسترانەوە بۆ قۆڕەتوو (قۆڕەتوو دەكەوێتە سنوری ناحیەی مەیدانی شاری خانەقین, ئەم ناوچەیە لە دوای ساڵی 1974 ەوە تەعریب كراوە) . پاشماوەی جل وبەرگەكانیان تا ناوەڕاستی نەوەدەكانیش مابوون, بەم هۆیەوە 14-4 وەك ڕۆژێك تیایدا دڕندەیی ئۆپەراسیۆنەكانی ئەنفال گەیشتە ترۆپكی تاوان هەڵبژێردرا بە ڕۆژی ڕەشی ئەنفال, ڕۆژێك دەیان هەزار هاووڵاتی پاش ئابلوقە دان و قەتیسكردنەوەیان لە ناو بازنەیەكی تەسك لە لایەن جاشەكانەوە لە پێشیانەوە فەتاح بەگی جاف تەسلیم بە بەعسكرانەوە, بۆیە كاتێك 14-4 دێتە پێشەوە دەبێت ناوی ئەو جاشانە لە پێشی پێشەوە بن بۆ دادگاییكردن , وە ملە سوورەش ئەو جێگەیە بێت تاوانبارانی جاشی لێ سزا بدرێت و تیایدا دادگایی بكرێن.\nبڕیاری حكوومەت بۆ بە فەرمی ناسینی 14-4 بە رۆژی ئەنفال\nدیاریكردنی ڕۆژی 14-4 بە ڕۆژی ئەنفال هەنگاوێكی گرنگ بوو لەسەر دیاریكردنی ڕاستە ڕێگایەكی درووست بۆ بە جینۆسایدناسینی ئەنفال و بە مێژووكردنی و باشتر كردنی باری ژیای بەجێماوەكانی قوربانییەكانی, كە ساڵانە لەو رۆژە لە رو ناوخۆ داخوازییەكانیان دێننە مەیدان, رو لە دەرەوەش مەزڵومیەتی گەلێكی جینۆسایدكراو بە جیهان دەناسێنن .\nهەموو كات زیان هەتیوەو قازانج باوكی زۆرە , كە بۆیەكمجار داواكرا 14-4 بكرێت بە ڕۆژی ئەنفال, تەلەفزیۆنی ماڵانی بۆ فرۆشرا , ڤیستیڤاڵەكانی تێكدرا , لافیتەی پێچرایەوە , كەسێك خۆی ناكرد بە خاوەندی , وەلێ كە هەوڵی بێپسانەوە دەگات بە ئەنجام , لە هەموو لایەكەوە یەكێك دەڵێت منم, نان و رۆنی پێوە دەخۆن, بازرگانی پێوە دەكەن و پارەی پێ پەیدا دەكەن, هەموو كات خەڵكانی بەرژەوەندخواست و هەلپەرست لە دوای هەوڵەكان ئامادەن , بە قازانجی خۆیان دەسكەوتەكان بدورنەوە , بە تایبەت لە ئاوهەوایەكی وەك ئەمڕۆ كەیسی ئەنفال باشترین ڕێگایە بۆ بازرگانی پێوەكردن و وەرگرتنی پلە و پۆست.\nدوای 19 ساڵ لە تاوانی ئەنفال , دوای 16 ساڵ لە ئازادبوونی كوردستان , دوای 12 ساڵ لە نووسینەوەی یەكەم بەیانی فەرمی كە تیایدا داواكراوە 14-4 بە ڕۆژی ئەنفال بناسرێت, هەمان بەیان لە ڕۆژی خۆیدا لە ڕۆژنامەو دەزگاكانی ڕاگەیاندن بە بەربڵاوی بڵاوكراوەتەوە , دوای ئەوەی ترسی هەڕەشەی كەس و كاری ئەنفالكراوەكان و شەرمەزاری بەرپرسان لە نەهێنانەوەی ڕوفاتی پیرۆزی كەس و كارەكانمان تۆقاندیانی , لە بەرواری 4-4 -2007بڕیار لەسەر ئەوە درا 14-4 بەڕۆژی ئەنفال بناسرێت:\nچۆن 14-4 بوو بە ڕۆژی ئەنفال\nئەو ڕۆژانەی ئەنفال جێی گرنگی پێدانی كەسو لایەنەكان نەبوو , شەڕ لەسەر كۆنفرانس و كۆنگرە و دەعوەتنامەكان و دەرچوون لە ڕاگەیاندنەكان لە ئارادا نەبوو, شان بادانی سەر شاشەكان بوونی نەبوو !!! , كێشەیەكی لە بیركراوی بێ خاوەند و تا بڵێی بێكەس بوو , ئەوەشی كاری لەسەر دەكرد بە ئێسك پەرست ناودەبراو گاڵتەی پێدەكرا , ئەو باسكردن و كاركردنانەی هەبوو پەرتوبڵاو بوو, لەو ڕۆژانەدا كۆمەڵێك چالاكوانی بە راستی خۆبەخش و رۆشنبیر و هونەرموند و دلسۆزی ئەم گەلە , بە سكی برسی و ماندوەیەتی سەختی ژیانەوە , لە پاڵ نەبوونی و هەژاری خەمی ئەنفالەكانیان لە كۆل نا و شەویان دایە دەم رۆژەوە بۆ بە مێژوو كردنی ئەم تاوانە و دیاری كردنی رۆژێك بۆ یاداوەریەكە وەك قەرەبوییەكی مەعنەوی كەسوكاری و نووسینەوەی مێژووەكەی , تاكو لەو ڕۆژەدا قورسایی بدرێتە یادكردنەوەی تاوانەكە , ساڵانە لە كات و ساتی خۆیدا یاد بكرێتەوە, ئەم یاداوەرییە نەمرێنرێت, لە بیری تاكەكانی گەلەكەمان بە زیندویی بمێنێتەوە و ببێتە ڕچەی ناساندنی لەئاستی جیهانیدا .\nپێویستە ئەو مرۆڤە دڵسۆزانەی كە هەوڵەكانیان بەری گرت بۆ دیاریكردنی ئەو ڕۆژە بە ڕۆژی ئەنفال , ناویان بچێتە مێژووی بەگژدا چونەوەی ئەنفال و ئەنفالچیەكان , منیش وەك ئاگادارێكی زۆرتر لە هەر كەسێكی دیكە لە بەشێكی زۆری ئەو چالاكیانەو موبادری هەوڵەكەو سەرپەرشتیكردنیان , چەند دێرێك لەم یادەوەرییە دەخەمە سەر كاغەز, بە داوای لێبوردن لە هەموو ئەو ناوانەی بە بێ هیچ هۆكارێك لە یادیانم كردووە, تەنها هۆكاریش ئەوەیە ئاگاداری كارو چالاكیەكانیان نەبوومە یان ئاگادارم و ناویانم لە یاد كردووە , چونكە تاوانە ڕەنجی كەسانێك لە سەرەتادا بۆ بەمێژوو كردنی ئەنفال هەوڵیان داوە و ڕەنجیان داوە, چەندە هەوڵەكەیان بچووكیش بێت لە یاد بكرێن , بەری ڕەنجی كەسانی دی , هەوڵ و ماندوبوونی كەسانی دی ئەگەر لەگەڵیانیشدا نەبیت لە یادبكرێت.\nپاش گەڕانێكی وورد بە ناو ڕۆژنامەكانی دوای ڕاپەڕین , ئەوەی كەوتە بەر سەرنجم , یەكەم وتار لە سەر ئەو رۆژە نووسرابێت و تەئكیدی لەسەر كرابێت كە ببێتە رۆژی ئەنفال لە داهاتوودا بە ڕێز كاك " ڕ. خ " لە كوردستانی نوێ ژ 66 ی 14-4-1992 دا نووسیویەتی , كە دوایی بۆم دەر كەوت ناوی بەرێزی كاك ڕەحمان خانییە لە شاری دەربەندیخان, هەروەها دووەم بابەت لە پەرتووكی تونی مەرگ كە بەڕێز زیاد عەبدڕەحمان "نەجمەدین فەقێ عەبدوڵا" نووسیویەتی هاتووە (( (c.d.a.w.e) لە ساڵی 1993 هەمان ڕۆژی 14-4 بە ڕۆژی یادكردنەوەی هەڕەشەكانی ئەنفال داناوە ویادی كردەوە, لە هەمان ڕۆژی ساڵی 1994 یش دا یادی ئەو ڕۆژە لە سنووری پارێزگای كەركووك لە گەرمیان كرایەوە , پێدەچێت ئەو ڕۆژە لە داهاتوودا ببێتە یادی قڕ كردنی بە كۆمەڵی گەلی كورد ( پەرتووكی تونی مەرگ –ل9) لێرەوە نووسەر ئەگەرێك دادەنێت بۆ بوونی ئەم ڕۆژە بە ڕۆژی یادی قڕكردنی بە كۆمەڵی گەلی كورد وەك دووەم هەوڵ, نەك بە كردنی بە ڕۆژی ئەنفال( كتێبی تونی مەرگ یەكەم هەوڵی گەورەو مانفیستۆی كاركردن بوو بۆ ئەنفال و ئازایانە ناوی ئەنفالچیەكانی بڵاو كردەوە بۆیە سەرەتایەكی ئازایانەو جێگای ستایشە) .\nوەلێ كاك شێخ سدیق لێكۆڵەر و چالاك لە بواری پرسی ئەنفال دەڵێت : لە 14-4-1993 بە پشتگیری لیژنەی پارێزگای كەركووكی حیزبی شیوعی كوردستان و مەڵبەندی دووی یەكێتی نیشتمانی كوردستان ئەو یادە كرایەوە لە ئۆردوگای سمود (ڕزگاری ) , لیژنەی ئامادەكار بریتی بوون لە : شێخ سدیق , دڵشاد تاڵەبانی , هێمن كەركووكی "سەبوور " ئەو یادە ڤیستیڤاڵێكی گەورە بوو , بەشێك لە چالاكیەكانی بریتی بو لە: ئەنجامدانی ڕێپێوانێك لە ناو ئۆردوگاكەوە بۆ بەردەم قوتابخانەیەك , ڕێپێوانەكە بە تراكتۆر و ئۆتۆمۆبێل نمایشی تاوانی ئەنفال بوو, لەبەردەم قوتابخانەكە وتاری لایەنەكان خوێنرایەوە, ڕۆژی دواتریش لە كەلار پیشانگایەك بەو بۆنەیەوە كرایەوە .\nڕۆژنامەكان ئەو ڕۆژانە باشترین بەڵگە نامەن بۆ ئەوەی بزانین ئەم هەوڵانەی دراون بۆ دیاریكردنی ڕۆژی 14-4 بە ڕۆژی ئەنفال چەند كاریگەر بونەو جێگای خۆیان گرتوەو گەیشتوونە بە جێی مەبەست و توانیویانە ئەو داواكارییە بسەپێنن.\nڕۆژنامەكانی كوردستان تاكو ساڵی 1995 ئەو ڕۆژەیان بە ڕۆژی ئەنفال نەناساندووەو هیچیان لەبارەوە نەنوسیووە, وەك شایەدحاڵێكی زیندووی تاكە راگەیاندنی مونەزەم لەو رۆژگارەدا, با پێكەوە بۆ راستی بۆچونەكەمان چاوێك بە چەپكێك ناونیشان و مانشێتی ڕۆژنامەكانی ئەوكاتانە بخشێنین .\nكوردستانی نوێ ژمارە660 ی بەرواری 14-4-1994, لە مانشێتەكەیدا هاتووە ( بەیانامەی م س ینك بە بۆنەی كۆچی دوایی هەڤاڵ ڕەسوڵ مەمەند ) , ئیتحادی ژمارە 75 ی بەرواری 16-4-1994 یش هەمان بابەتە مانشێتەكەی.\nالاتحادی ژمارە 127 بەرواری 15-4-1995 لە مانشێتەكەی هاتووە , (امریكا قلقە علی حقوق الانسان خصوصا فی اقلیم الكردی بتركیا).\nڕۆژنامەی یەكگرتوو ژمارە 86 ی بەرواری 12-4- 1996 لە مانشێتەكەیدا هاتووە: ( فرە زمانی و فرە ڕەگەزی نیشانەی گەورەیی خودان و دەبێ بپارێزرێن , ڕیسوا بێت سیاسەتی جینۆساید و قڕ كران ).\nكوردستانی نوێی ژمارە 66 ی بەرواری 14-4-1992 لە مانشێتەكەی هاتووە: (سەركەوتنێك لەگەڵ ڕژێم بەهای ئەو كاغەزەی نابێت كە لە سەری مۆر دەكرێت ).\nكوردستانی نوێ ژمارە 962 بەرواری 14-4-1995 مانشێتەكەی بریتی بوو لە: (لە ژێر ڕۆشنایی ڕاپۆرتەكەی ئەكیوسدا بڕیاربوو دوێنێ ئەنجومەنی ئاسایش پڕۆژەی فرۆشتنی بەشێك لە نەوتی عێراق پەسەند دەكات) (هەرچەندە لەم ژمارەیەدا بابەتی زۆر لەسەر ئەنفال لە لاپەڕەكانی ناوەوە بڵاو كراوەتەوە , لە ناویشیاندا بەیاننامەی ڕێكخراوی ئاوارەو ئەنفالەكان لەسەر 14-4 و چالاكیەكانی ڤیستیڤاڵی یەكەمی ئەنفالەكان )ی تێدایە, كوردستانی نوێی ژمارە 1262 ڕۆژی یەك شەمەی بەرواری 14-4-1996 لە مانشێتەكەیدا هاتووە (تەنها بە دادگاییكردنی ئەنفالچییەكان ڕوحی شەهیدانمان شاد دەبێت ) .\nئاڵای ئازادی ژمارە 68 ی بەرواری 11-4-1993 دا لە مانشێتەكەی ئەمەی خوارەوە هاتووە : بە سەرخستنی دەست پَشخەری pkk, بەرنامەی هاوبەش و هاوكاری سیاسی , ئەركێكی نەتەوایەتییە .\nبەڵام لە ئاڵای ئازادی ژمارە 166 ی بەرواری 16-4-1995 دا هاتووە (ئەنفال بەڵگەی خۆڕاگری میللەتەكەمان و دڕندەیی دوژمنانە ).\nلە بۆ پێشەوەی ژمارە 18 ی نیسانی 1995 (با یەكی ئایار بكەینە ڕۆژی بەرپاكردنی بزووتنەوەی شورایی جەماوەری بۆ كۆتایی هێنان بەشەڕ و برسێتی , هاوكات بابەتێكی بچوك لە سەرەوە نوسراوە بە ناوی (كارەساتی ئەنفال و وەحشییەتی ناسیۆنالیزم).\nهەرچی ڕۆژنامەی برایەتی ژمارە 1920 بەرواری 14-4-1994 ە لە مانشێتەكەی هاتووە (هێژا مسعود بارزانی لە پرسەی خوالێخۆشبوو رسول مامەند ئامادە دەبێت), هەرچەندە پەیامی برایەتی لەسەر تاوانی ئەنفالە, بەڵام هیچ ئاماژەیەك بە بەرواری 14-4 وەك ڕۆژی ئەنفال نەكراوە . بەڵام لە ڕۆژنامەی ووڵاتی بەرواری 15-4-1996 ژمارە 151 دا هاتووە (یادی ئەنفالەكان هاندەرێكە بۆ سوور بوون لەسەر خەبات). هەرچی ڕۆژنامەی ڕێگای كوردستانی ژمارە 2 ی ساڵی 48 ی ساڵی 1992 هاتووە(پڕۆژەی بەڵگەنامەی بەرنامەی..) , هەرچی ژمارە 94ی بەرواری 12-4-1993 هاتووە (هەلومەرجی كوردستان وا دەخوازێ كە بە پەلە هەوڵی بەستنی كۆبونەوەی سەركردایەتی سیاسی بەرەی كوردستانی بدرێ) , لێ لە ڕێگای كوردستانی ژمارە 104 ی بەرواری 19-4-1994دا هاتووە (بە بۆنەی یادی شەشەمین ساڵڕۆژی شاڵاوی ئەنفالە بەدناوەكان پێویستە بایەخێكی زیاد بە 182000 ئەنفالكراوو كەس و كارەكانییان بدەین ).\nسەرباری ئەوەی بابەتی ڕێگامان لەسەر ئەنفالە , وەلێ ڕێگای كوردستانی ژمارە 152 ی بەرواری 11-4-1995 لە مانشێتەكەی هاتووە (14 ی نیسان ساڵگەردی ئەنفالە شوومەكان و ڕەمزی گەورەترین تاوانی سەدام دژ بە گەلەكەمان )(ڕۆژی 14 نیسان ڕۆژێكی هەرگیز لە یاد نەچووە لە بیرو هزری رۆڵەكانی گەلەكەمان , ئەم ڕۆژە هێمایەكە بۆ گەورەترین تاوان كە ڕژێمە شۆفینیستیەكەی سەدام دژ بە گەلەكەمان ئەنجامی دا ). بەم جۆرە دەبینیین لە ساڵی 1994 ەوە لە مانگی نیسان باسی ئەنفال كراوە , بەڵام لە ساڵی 1995 ەوە جەخت لەسەر دیاریكردنی ئەم ڕۆژە بە ڕۆژی ئەنفال كراوەتەوە لە هەفتەنامەی رێگای كوردستان, لە هەموو رۆژنامەكانی ئەوكات زیاتر گرنگی بە پرسەكە داوە.\nلە ساڵی 1994 دا لە ژێر درووشمی (دیاریكردنی چارەنووسی ئەنفالكراوەكان ) كۆمیتەی باڵای یادكردنەوەی ڕۆژانی ئەنفال لە یادی 6 ەمین ساڵەی كارەساتی ڕۆژانی ڕەشی ئەنفالە بەدناوەكانی بەعس, لە ڕۆژانی 14-15-4-1994 زنجیرە چالاكییەكی لە كەلار و سمود ئەنجامدا , لیژنەی سەرپەرشتی یادەكە لە لایەن مەڵبەندی كەركوكی ینك و هاوڕێیانی حشكع- كەركووك و یەكێتی هونەرمەندانی كوردستان سازدرا بوو (كوردستانی نوێ 18-4-1994 ژمارە 663).\nلێرەدا پێویستە ئەوە ڕابگەیەنین لە ساڵانی 1995 و 1996 , بە داواكاری ئێمە لە ڕاگەیاندنەكان 14-4 وەك ڕۆژی ئەنفال ناسێنرا و چووە مانشێتەكانەوە , پاش سەردانیكردنی هەر هەموویان.\nكاك سەردار عەبدللە یەكێك لە چالاكوانانی ئەوكاتی ئەنفال پێی راگەیاندم : بۆ سالی دواتر مەبەستی ساڵی 1996 ە , كە بینیمان لە 14-4 لە هەولێر یادی ئەنفال بە بەرفراوانی كرایەوە , ئێمەش لەوە بە دواوە سور بوین لەسەر دیاریكردنی 14-4وەك رۆژی ئەنفال .\nنابێت ئەوەش لە یاد بكەین لە ئایاری ساڵی 1994 شانۆگەری وەرزێكی شووم لە شاری هەولێر پێشكەشكرا كە بەڕێزان فەخرەدین گەرمیانی و خاڵە حەمرین (یادی بەخێر) و لالۆ ڕەنجە و كۆمەڵێك دڵسۆزی دیكە ڕۆڵیان تێیدا هەبوو , گوزارشتی لە تاوانی ئەنفال دەكرد , وەلێ بە ئامانجی دیاریكردنی 14-4 نەبوو بە ڕۆژی ئەنفال و هاوكات لەو ڕۆژەشدا نمایش نەكرا.\nبانگەوازی ڤیستیڤالی یەكەمی ئەنفالەكان لە 12-3 بۆ ئەنجام دانی یەكەم ڤیستیڤال لە هەولێر بڵاو كرایەوە , كە لە 14-4 ڤیستیڤاڵەكە بۆ ماوەی یەك هەفتە لە هۆلی مدیا بەردەوام بوو, ئەم بەرێزانە رۆلیان لە ئامادە كردن و سەركەوتنی یدا هەبوو((محمد ملا سدیق –لالۆ رەنجدەر –سەدرەدین خۆشناو-فاتیح شەیدا-كەریم غەفور " كەریمۆك" –قادر نادر-فریاد هیرانی-ئاشتیە سور و هاوسەرەكەی" دارا و پایزە" " رۆژنامەی ئەمڕۆ" , محەمەد مشیر- هاوار مستەفا- سۆزان مامە- بدرالدین سالح- نیهاد دزەیی- كەریم سەركەش-هەردی سەردەم –دەشتی سەردەم – فەلاح حەسەن –عادیل قەشقە- -مامۆستا رەحیم-عوسمان عمر( عوسمانی خەتم ) -رزگار مام بۆرە- مامۆستا فرهاد خالید-نهاد جامی –تەحسین فایەق-ئاوارە خان-كەریم مەلا-مامۆستا كمال غەمبار- هونەرمەند محەمەد ئیسماعیل- پارێزەر دلێر محەمەد شەریف -سەلاح مەزن- مامۆستا عەبدالرەحمان سدیق- ئازاد سلێمان و رەوان شاد هاوكار و هێمن حەساری و شەفیق حاجی خدر و كنێر جەمیل و شەوقی دارەتوو و جەماڵ شوشە و عەدنان كۆچەر و ........هتد .هەروەها بەرێزان رزگار شوانی و رزگار حەساری و فواد سدیق لە رێگای كوردستان و كاك ستران عبدللە و كاك دلشاد عبدللە و ئیسماعیل عەبدالكەریم لە كوردستانی نوێ و كاك غازی حەسەن و ئیدریس شەیداهۆ و كاك بێكەس حەمەد قادر لە ئاڵای ئازادی بەشداری كاریگەریان كرد لە ڕێگەی ڕۆژنامەكانیانەوە , بەوەی كاریگەریان لەسەر ڕۆژنامە و ڕاگەیاندنەكانیان دانا بۆ ئەوەی 14-4 وەكو ڕۆژی ئەنفال بناسن و گرنگی پێبدەن و مانشێتی لەسەر دابنێن وێڕای لە چالاكیەكانیشدا رۆڵیان هەبوو .\nبۆ سالی دواتر واتا 1996 , جگە لەو بەرێزانەی ناویان لە ڤیستیڤاڵی یەكەمدا هاتووە , بەرێزان سەرهەد تۆفیق –شوان داودی –غازی حەسەن- گرفتار كاكەیی- هەردوو مامۆستای هێژاو تێكۆشەر خالید دلێر و سەعید ناكام و محەمەد ساڵەیی و هەندرێن حەمەدەمین شەقڵاوەیی و پاڵەی خالید دلێر و هیوا ناسیح و ئەسكەندەر جەلال و فەرحان و خالید كاوێس و ئازاد و ,,,, هتد بەشدار بوون , ئەو ساڵە بە داواكاری ئێمەو بە هاوكاری بەرێز كاوە نادر پارت و رێكخراوە سیاسی و رۆشنبیریەكان دەیان بەیاننامەیان لە 7-4 ەوە دەركرد بە بۆنەی 14-4 و ناساندنی وەك ڕۆژی ئەنفال , لەوە بە دواوە ئیتر 14-4 وەك رۆژی ئەنفال بو بە ئەمری واقیع چ لە بواری سیاسی یان جەماوەری .\nساڵی 1995 یەكەم بەیاننامە بە بۆنەی 14-4 ڕۆژی ئەنفال, ڕێكخراوی ئاوارەو ئەنفالەكانی كوردستان" من نوسیمەوە" دەركرا, دواتر دەزگای ناوەندی ڕاگەیاندنی یەكگرتووی ئیسلامی كوردستان بەیاننامەیان دەركرد وەك دووەم بەیاننامە بۆ ئەنفال دەركرابێت, هەرچەندە لە بەیاننامەكەی یەكگرتوودا هاتووە (ئێمە لە ئاوا ڕۆژێكدا كە یادی ئەو كارەساتە بێ دینی یە دەكەینەوە ,داوا لە هەموو دەزگاكانی ڕاگەیاندنمان دەكەین, كە وەك تاوانە جینۆسایدییەكانی سەدەكانی ناوەڕاست و , جەنگە جیهانییەكان و ,كارە بە كۆمەڵ كوژییەكانی ستالین و هیتلەر , لە قەڵەمی بدەن و ,گڵاوی نیازی ڕژێم لە بەكارهێنانی وشەی (ئەنفال)ڕسوا بكەن و, وشەو زاراوەیەكی بۆ بەكار بێنن كە ڕێسی پیلانی هەڵوەشێنێتەوە – بەشێك لە بەیاننامەی مەكتەبی ڕاگەیاندن بە بۆنەی یادی كارەساتی بەناو ئەنفالەوە – یەكگرتوو ژمارە 37 ) , دیارە ئەم هەوڵەش لە لایەكەوە دڵسۆزییە بۆ پرۆسەكە , لە لایەكی دیكەوە بەشێك بوو لە نەخشەكانی پارت و لایەنە ئیسلامیەكان بۆ سڕینەوەی وشەی ئەنفال و بەكارنەهێنانی و مانەوەی بە پیرۆزی لە كۆمەڵگای كوردیدا و نە چەسپینی لە گەڵ تاوانەكەدا, كە بە بڕوای ئەوكاتی ئەوان لەگەڵ بەها ئاینیەكاندا ناهاتەوە .\nساڵی 1996 بەهۆی سەركەوتن و دەنگدانەوەی ڤیستیڤاڵی یەكەمی ئەنفالەكان هەوڵەكان گەورەترەوە بوون , بە هەوڵ و كۆششی ڕێكخراوی ئاوارە و ئەنفالەكان لیژنەی سەرپەرشتی لە هەولێرو شەقڵاوە دروست كرا , هەروەها داوا لە حزب و ڕێكخراوە سیاسی و جەماوەری و ڕۆشنبیرییەكان كوردستان كرا , بەیاننامە بەبۆنەی 14-4 دەربكەن و لافیتە لەو یادەدا هەڵواسن , بۆ ئەوەی شاری هەولێر سیمای ئازییەت باری گشتی بە خۆوە بگرێت , لە ساڵی 1996 لیژنەی كاری هاوبەشی حیزبە كوردستانیەكان لە 1-4 ەوە بەیاننامەی هاوبەشیان دەركرد لەسەر 14-4 و ناساندنی وەكو ڕۆژی ئەنفال , كە لە 7 حیزبی كوردستانی پێك هاتبوون , سەرباری ئەم لایەنانەی خوارەوە : بزوتنەوی موسڵمانانی كوردی فەیلی –سەركردایەتی شۆڕگێڕ -–حزبی اتحادی توركمانی--كۆمەڵەی جوێلۆجی كوردستان-یەكێتی مامۆستایانی كوردستان-یەكگرتووی ئیسلامی كوردستان-ڕێكخراوی ئاوارەو ئەنفالەكانی كوردستان-حزبی سۆسیالستی كوردستان-یەكێتی نەتەوەیی دیموكراتی كوردستان-دەستەیەك لە ڕابەرانی بزووتنەوەی كرێكاری-كۆمەڵەی ڕوناكبیری كۆمەڵایەتی گەرمەسێر . سەرباری ئەوەی دەیان پارت و ڕێكخراوی سیاسی لافیتەیان بە داواكاری ئێمە لەناو ڤیستیڤاڵەكەو شەقامەكانی هەولێر و بەردەم بنكەو بارەگاكانیان هەڵواسی, ئەو بایاننامانەش بە سوپاسەوە بە داواكاری ئێمە دەركراون, بە پێ بارەگا بە بارەگا بەندە زۆر جاریش لە گەڵ مامۆستا بەدرەدین گەڕاوین و پاڕاوینەتەوە تا بە دوی داواكارییەكانمانەوە هاتن.\nلە بواری ڕاگەیاندندا ڕۆژنامەكانی ووڵات , ئاڵای ئازادی , یەكگرتوو , پاڵە مانشێتەكەیان ئەوساڵە لەسەر ئەنفال بوو , ڕێگای كوردستانیش سەرتاپای بە ڕەش دەرچوو و مانشێتەكەشی لەسەر ئەنفال بوو .\nئەم بروسكەی پشتگیریانەش گەیشتنە ڤیستیڤاڵەكە : ( دەستەی ڕۆژنامە نووسانی ئازاد-حزبی الاتحادی توركمانی-مكتب سیاسیی-- تیپی شانۆی نیشتمان-مەكتەبی پەیوەندیەكانی یەكگرتووی ئیسلامی كوردستان-حزب الاخا توركمانی –مكتب سیاسی-- بزاڤی خوێندكارو لاوانی كوردستان-سكرتاریەتی باڵا-- حیزبی ڕزگاری كوردستان-مەكتەبی سیاسی -–مەڵبەندی ڕۆشنبیری میزۆپۆتامییا-یەكێتی پێشەنگانی كوردستان-كۆمەڵەی جەنگاوەرانی پێشەنگی كوردستان- كۆمەڵەی جیۆلۆجی كوردستان-یەكێتی بێكارانی كوردستان-كۆمەڵەی ئاوارەكانی كوردستان-ڕێكخراوی جیهانی بۆداكۆكی كردن لەمافی مرۆڤ(ئەمینداری گشتی)-بزوتنەوەی ڕۆشنبیرانی ئاشتیخواز-هەولێر—كۆمەڵەی نەتەوەیی كورد-مەڵبەندی چوار—كۆمیتەی ڕێكخستنی هەولێری حیزی كۆمۆنیستی كرێكاری عێراق—كۆمەڵەی فەرهەنگ و ئاوەدان كردنەوەی باڵەكەیاتی—یەكێتی ژنانی كوردستان-مەكتەبی سكرتاریەت—ئەنجومەنی پارێزەرانی كوردستان—تیپی شانۆی ڕۆژی نوێ—بزووتنەوی دیموكراتی گەلی كوردستان—كۆمەڵەی زیندانیە سیاسیەكان—مەكتەبی تەنفیزی یەكێتی جوتیارانی كوردستان—خوێندكارانی یەكێتی نەتەوەیی دیموكراتی كوردستان—كۆمیتەی پارێزگای هەولێری حیزبی شیوعی كوردستان—كۆمەڵێك لە ڕۆشنبیرانی شاری هەولێر—كۆمیتەی تایبەتی مەكتەبی سیاسی ی ن ك—خوێندكارانی پەیمانگای هونەرە جوانەكان—ڕێكخراوی ئاوارەو ئەنفالەكانی كوردستان—لەشكری 16 دەشتی هەولێر ینك—تیپی شانۆی حەمرین—كۆمەڵەی ئافرەتانی كوردستان—ڕێكخراوی چاودێری مافی مرۆڤ لە كوردستان (كوردستان ۆچ)—ناوەندی هەولێری پارتی كاری سەربەخۆیی كوردستان –ڕادیۆی ڕێگای كوردستان—ڕێكخراوی تێكۆشانی ڕەنجدەرانی كوردستان—ڕێكخراوی ڕەوتی بەلشەفیك—یەكێتی گشتی قوتابیانی كوردستان).\nئەم لایەنانەی سەرەوە ناویان هاتووە , زۆربەشیان بە هەڵواسینی لافیتە لە دەرەوەی هۆڵی ڤیستیڤاڵ بەشداریان كرد , شاری هەولێر تا ئەوكاتە هیچ بۆنەیەكی وای تێدا نەكرابوو , بەو ئەندازەیە لافیتەی تێدا هەڵبواسرێت , بە درێژایی چەندین كم بەملاو ئەولای هۆڵی میدیادا , سیمای ئازییەت باری گشتی بەخشی بە شار ئەو چەند رۆژە.\nئەم لایەنانەی خوارەوەش تەنها لافیتەیان لە ڤیستیڤاڵەكەدا هەبوو : ( بیرۆی پارتی كاری سەربەخۆیی كوردستان- یەكێتی نەتەوەیی دیموكراتی كوردستان- ڕۆژنامەی ووڵات-ڕۆژنامەی شمس وەتەن-حیزبی شیوعی عێراق-پارتی كرێكارانی كوردستان-لیژنەی پارێزگای كەركوكی حیزبی شیوعی كوردستان-یەكێتی ئافرەتانی زەحمەتكێشان-لقی هەولێری حیزبی زەحمەتكێشانی كوردستان-كۆمەڵەی خوێندكارانی كوردستان-ڕادیۆی نیشتمان-حیزبی شیوعی كوردستان مەكتەبی سیاسی-كۆمەڵەی ڕوناكبیری كۆمەڵایەتی كەركووك- كۆمەڵەی ڕوناكبیری و كۆمەڵایەتی گەرمەسێر –مەكتەبی مافی مرۆڤی ی ن ك-یەكگرتووی خوشكانی ئیسلامی كوردستان) , هەروەها ئەم هونەرمەندانەش بە تابلۆ بەشدارییان كرد لە پیشانگای كورد قڕان : (جوهەر محەمەد خدر-دارا محەمەد عەلی-دلێر محەمەد شەریف—سلێمان شاكر—سەربەست عومەر—سۆران-جعفر محمد غریب-جماڵ مشیر-عبداڵلە سەراج-فیسەڵ عوسمان-كامران – ڕزگار فقێ عبداڵلە-ئازاد ئەنوەر-گرفتار كاكەیی)(چارەنووس ژمارە 2 –حوزەیرانی 1996) *.\nدیارە ئاماژەم بە زۆر ناو دا , كەسانی تێدا بوو وەك بەدرەدین حەمەساڵەح و كاك نیهاد دزەیی و سەرهە تۆفیق زۆر ماندوو بوون , كەسانی دیكەش بەشداریەكی ڕەمزیان كرد, پشتیوانییەكی مەعنەوی بوون بۆ یاداوەرییەكە .\nهەرچەندە ڤیستیڤاڵی دووەم یاساغكرا و ڕێگە لە ئەنجامدانی گیردرا لە شاری هەولێر ( بەهۆی بەرپرسانی ئەوكاتی دەزگای روناكبیری و كۆمەڵایەتی كەركوك , ئەو یادكردنەوەیەشیان لێمان بە رەوا نابینی و دژ بە دیاریكردنی 14-4 بوون بە رۆژی ئەنفال) , وەلێ كە مەمنوع كرا زیاتر مەرغوب بوو و دەنگدانەوەی زیاتری بوو, ڤیستیڤاڵە كارتۆنیەكەی ئەوانیش دەیان جار ئیمكاناتی زیاتری بۆ تەرخان كرابوو چۆڵ و هۆڵ كەم كەس بە لایدا چوو, لەسەر پارەش بووە شەڕیان) , بە داخەوە زۆری ئەو چالاكییانەی بۆ ئەو بوارە دەكرێن تا ئێستا شەفاف نین و لە پاڵ ئەو یاداوەریانەوە گیرفانەكان پڕە كرێن, تا ئەوكات رێكخراوی ئاوارەو ئەنفالەكان چالاكترین رێكخراوی مەدەنی و جەماوەری بوو لە كوردستان وەلێ یەك فلس بودجەی نەبوو هەموو كارەكانی لەسەر گیرفانی بەندە بوو.\nگرنگ ئەوەیە پەیامەكانی یادەكە چەسپی و لە كۆتاییدا ڕۆژێك دیاریكرا بە ڕۆژی ئەنفالكراوەكانمان كە 14-4 بوو دیریكرا, لەو ڕۆژەدا خەم و داواكارییەكانمان یەك دەخەین, بە چاو بۆ ئازیزانمان دەگرێین, بە بیر ڕێگایەك دەدۆزینەوە بۆ بە بە مێژووكردنی, بە دەست و دەنگێكی بەرزیش ئازایانە دەڵێین سەرجەم تاوانكاران بێجیاوازی بۆ بەردەم دادگا, پەیامەكانی 14-4 لە بەجینۆساید ناسینی ئەنفال و بە دادگایی گەیاندنی تاوانباران و باشتر كردنی باری ژیانی قوربانیان هەر دەگاتە بەر, بە هاتنە مەیدانی بنەماڵەی قوربانیان.\nلە كۆتادا دەمەوێت رابگەیەنم بۆ ئەنجامدانی یاداوەرییەكە , ڤیستیڤاڵی یەكەم یەكگرتووی ئیسلامی كوردستان و حیزبی شیوعی و ینك" حاكم قادر" هاوكاری مادییان پێشكەش كرد, بۆ دووەمیش هەمان دوو حیزب و یەكێتی نیشتمانی كوردستان " بەرێز فوئاد مەعسوم", ڤیستیڤاڵی شەقڵاوەش پارتی دیموكرات مەسرەفی كێِشا ئێمە دەستمان لە پارەكەی نەدا, ڤیستیڤاڵی یەكەم زۆربەی خەرجییەكانی لە ئەستۆی بەندە بوو, هاوكارییەكان كەم بوون, پارەو داهاتەكانی زۆر شەفافانە وەرگرتران و خەرجكران, مامۆستایەكی دەست پاك رەوانشاد خالید دلێر سەرپەرشتی دەكرد, بە دەستنوێژیشەوە دەستی لە پارەكان نادا, لە شەقڵاوەش مامۆستا رەوان شاد مامۆستا سمكۆ ناكام هەمان تەسەروفی دەكرد, تەنها بە چاوەكانیان ئاگاداری بوون روحیان شاد, دەتوت دوژمندارییان لە گەڵ شتێك هەیە ناوی پارەیە, سەرجەم هاوڕێیانی دیش هەمان تەسەروفیان هەبوو, بەسكی برسییەوە كارەكانیان رادەپەڕاند.\nیەكەم كۆبونەوە بۆ سازدانی یەكەم ڤیستیڤاڵی ئەنفال


7/22/2021 3:38:00 PM 53 جار خوێندراوەتەوە\nلە یەکەمین رۆژی چەژنی قورباندا، سولەیمان سۆیلۆ وەزیری ناوخۆ تورکیا کە بەیەکێک لە جەمسەر گرنگەکانی ناو دەسەڵاتی تورکیا و پارتی دادو گەشەپێدان دەناسرێت پەردەی لەسەر چەمکێکی تازەی داگیرکاری وڵاتەکەی هەڵدایەوە، ئەویش باسکردنە لە جوگرافیای ئیسلامی، وەک ئاماژەش بۆ سنووری ئەو جوگرافیایە ناوی هەریەک لە وڵاتانی (لیبیا و ئەفغانستان و عێراق و سوریا) هێنا.\nشایانی باسە ئەو وڵاتانەی کە سۆیلۆ بە جوگرافیای ئیسلامی ناوی بردوون، هەموویان لە ئێستادا سوپای تورکیای لێیە، لە سوریا و هەرێمی کوردستان کە سۆیلۆ بە عێراق ناوی دەهێنێت، سوپای تورکیا وەک هێزی داگیرکەر هاتۆتە ناوی و داگیری کردووە، چەندین بنکەی سەربازی لی دامەزراندوەە، لە لیبیا و ئەفغانستان بە شێوازی جیاوازتر سوپای بۆ بردووە.\nسۆیلۆ، کە دەیەوێت لە سیاسەتی داگیرکاری لە ئەردۆغانی سەرۆکەکەی تێپەڕێنێت، دێت باس لەوە دەکات کە "ئەو رۆژانە نزیکن کە بە پێ بچینە عێراق و سوریا و سڵاوێک لە گەلی لیبیا بکەین"\nئەو لێدوانەی وەزیری دەرەوەی تورکیا ئەگەر رێگری لێنەکرێت ئەو مەترسیەکی جدی لێ دەخوێندرێتەوە، چونکە سۆیلۆ لەو لێدوانەیدا باس لە بەرپرسیارەتی ولاتەکەی دەکات لە بەرامبەر جوگرافیای دەروربەریان، ئەوەیان ئەو خەونەیە کە عوسمانیە نوێکان بۆ گێڕانەوەی باڵادەستی تورکیا بۆ سەردەمی دەوڵەتی عوسمانی دەیبینن.\nشایانی باسە پێشتریش رەجەب تەیب ئەردۆغان لێدوانی لەو شێوەی زۆر دابوو، بەڵام هەرگیز وا بە ڕوونی باسی خواستی داگیرکاری تورکیا نەکردبوو لەو سنوورە بەر فراوانە، بۆیە پێدەچیت ئەردۆگان بیەوێت سۆیلۆ ئامادەبکات بۆ دوای دەسەڵاتی خۆی تا ئەوەی ئەو بۆی نەکراوە سۆیلۆ تەواوی بکات.\nهەر بۆیەشە چوونی سلێمان سۆیلۆ بۆ شآری عەفرینی داگیرکراو لە یەکەمین رۆژی چەژندا هەمان خوێندنەوەی بۆ دەکرێت کە دەسەلاتدارانی ئەکەپە مەبەستیانە کەسایەتی سلیمان سۆیلۆ بێنە پێشەوە وەک ئەندازیاری داگیرکاری خاکی وڵاتانی دیکە ئامادەی بکەن.\nئەوەی لەو نێوەندەدا جێگای هەڵوەستە لەسەرکردنە، بریتیە لە بێ دەنگی لایەنە پەیوەندیدارەکانی عێراق و هەرێمی کوردستان لە ئاست ئەو لێدوانە نا دبلۆسیانەی وەزیری دەرەوەی تورکیا، کە بەپێی یاسا و عورفە دەولیەکان بە پێشێلکاری و چاو بڕینە خاکی ولاتانی دیکە هەژمار دەکرێت.\nئەگەرچی تورکیا و دەسەلاتدارانی ئەکەپە ئێستادا خەون بە دوڵەتێک دەبینن کە پێ دەوترێت دەوڵەتی عوسمانی نوێ ، ئەویش بە گەڕانەوە بۆ میساقی میللی و چاوبڕینە خاکی ئەو دەوڵەتانەی کە بە هەڵوەشاندنەوەی ئیمبڕاتۆریەی عوسمانی سەد ساڵ پێش ئێستا لە دەستیان داوە. بەڵام بەشێک لە چاودێران لێدوان و سەردانی سۆیلۆ لەو کاتەدا بۆ شرناخ لە باکووری کوردستان و عەفرینی داگیرکراو لە رۆژئاوای کوردستان، وەک وەلامێکیش لێکدەدرێتەوە بۆ هەریەک لە کۆنگرسی ئەمەریکا و کۆشکی ئەلیزا.\nکە یەکەمیان دانیشتنی تایبەتی ئەنجام داوە سەبارەت بە مەترسیەکانی تورکیا لە رۆژئاوای کوردستان و دووەمیش پێشوازی کرد لە شاندێکی باڵای مەسەد بە سەرۆکایەتی ئیلهام ئەحمەد و شاندی یاوەری.\nشایانی باسە لە دانیشتنی کۆنگرسی ئەمەریکا کە گوێگرتن بوو لە ڤیکتۆریا نۆلاندی یاریدەدەری وەزیری دەرەوەی ولاتەکەیان لە لەیەن سەرۆکی لیژنەی پەیوەندیەکانی کۆنگرس پرسێکی گرنگ وروژێندراوە کاتێک باس لەوە کراوە کە تورکیا ئەوەندەی رووبەری ولاتێکی وەک لوبنان خاکی سوریای لە رۆژئاوی کوردستان داگیرکردووە، کە ئەمەشیان بە ڕای کۆنگرسی ئەمەریکا بە مەترسی لەسەر پەیوەنیەکانی ئەمەریکا و تورکیا هەژمار دەکرێت.\nبۆیە دەکرێت بەرپرسانی عێراق کە لە چەند رۆژی داهاتوو شاندێکیان بە سەرۆکایەتی مستەفا کازمی سەرۆک وەزیران، کە وەزیری دەرەوەی عێراق یاوەری دەکات، نوێنەرانی هەرێمی کوردستان لەگەڵ دایە دەچنە واشنتۆن، پێویست دەکات ئەو بابەتە لەگەڵ بەرپرسانی ئەمریکا باس بکەن، تا بە هاوکاری ئەوان سنورێک بۆ داگیرکاری دەوڵەتی تورکیا دابندرێ.\nداوا جار دەڵێین لیدوانەکانی سۆیلۆ (بەپێ دەچینە عێراق و سوریا) ئەگەر بێ وەڵام بمێنێتەوە، کاردانەوەی نێودەوڵەتی و ناوخۆیی لینەکەوێتەوە، ئەوا چوونە ژێر باری ئەو سیاسەتەی تورکیایە کە ئەجێندایەکی مەترسیداری لە پشتە، چونکە ئەگەر جاران سوپای تورکیا بە زریپۆشەکانی داهاتە ئەو ناوچانە و ڕێکەوتنامە ئەمنیەکانی نێوان تورکیا - عێراقی دەقۆستەوە، ئەوا ئیستا بە پێ دێتە ئەو ناوچانە وەک ئەوەی فەرشی سوور بۆ سۆیلۆ ڕاخرابێت!\nبۆچی چیای گارە کرایە ئامانجی تورکیا؟\nبەغدا بۆ لە هەرێم بێمنەتە؟\nدەنگدانی ئەمڕۆ یەکلاکەرەوە دەبێت